Borrell najavio reakciju EU: U BiH određene aktivnosti podrivaju cjelovitost zemlje\n- U toj zemlji u toku su aktivnosti koji imaju za cilj podrivanje cjelovitosti zemlje i ugrožavaju njen put ka Evropskoj uniji - dodao je Borrel\nVisoki predstavnik Evropske unije za vanjske poslove i sigurnosnu politiku Josep Borrell kazao je uoči sastanka ministara vanjskih poslova zemalja EU u Briselu da će jedna od važnih tema biti situacija na zapadnom Balkanu, posebno u Bosni i Hercegovini.\n– U toj zemlji u toku su aktivnosti koji imaju za cilj podrivanje cjelovitosti zemlje i ugrožavaju njen put ka Evropskoj uniji – dodao je Borrell.\nIpak najvažnija tema današnjeg susreta je situacija u Bjelorusiji i način postupanja s migrantima, te Borrell dodaje da sankcije uvijek imaju učinka jer one imaju uticaja na ljude njihovu dobrobit i mogućnost kretanja zbog čega očekuje da će se danas odobriti novi paket sankcija Bjelorusiji.\nMinistri vanjskih poslova zemalja EU sastali su se danas u Briselu kako bi razgovarali, između ostaloga, o trenutnoj situaciji u Bosni i Hercegovini koja je eskalirala blokadom rada državnih institucija od predstavnika vlasti iz Republike Srpske.\nEuroparlamentarci Tineke Strik i Dietmar Köster, koji su boravili prošle sedmice u BiH, izrazili su nadu da će zemlje članice EU odlučiti uvesti određene finansijske sankcije za člana Predsjedništva BiH i lidera SNSD-a Milorada Dodika.\n“Vođstvo nisu igre i političko hazarderstvo”\nEU i SAD podržale teritorijalni integritet BiH: “Poštujte državne institucije”


Španija od subote uvodi Huavejevu 5G mrežu - CdM\n“Vodafone Espana, 5G mrežu nove generacije uvešće u 15 gradova, 15. juna, a u saradnji sa kineskom kompanijom”, najavio je izvršni direktor te španske kompanije Antonio Koimbra.\nStavljanje Huaveja na crnu listu uticalo je na prodaju pametnih telefona u Njemačkoj, rekao je u utorak zamjenik direktora njemačke podružnice Huaveja David Vang za dnevnik “Rheinischen Post”.\n“Trenutno isporučujemo mrežne elemente za proširenje LTE mreže Deutsche Telekoma, Vodafone Deutschlanda i Telefonica Deutschlanda. Pretpostavljamo da ćemo sarađivati s te tri kompanije i po pitanju 5G mreže”, izjavio je Vang.\nTagsHuawei kat2 Španija\nOvakav pristup Amerike konkurenciji, da konkurente proglasi za spijune da bi na taj nacin omogucio Americkim kompanijama bolji polozaj na trzistu, je katastrofa. Evropa bi trebala da demonstrira Americi da takav pristup na Evropskom tlu nije moguc, pa neka Ameri u svojoj drzavi rade sto oce, ali da se kao reciprocna mjera uvede zabrana za Americke kompanije u Evropi. Pa… Više »


Život majke tokom pandemije korona virusa u Srbiji: „Osećam kao da ću pući, kao da sam stalno u raskoraku između želja i mogućnosti" - Ozonpress :: internet portal\n„Čini mi se da non-stop nešto radim i da bi moj dan, da može, trajao 27 sati“, kaže Marija Jovović, majka dvoje dece.\nPrema istraživanju Centra za mame, Mama kako si, najveći broj majki u Srbiji ima osećaj da će „pući“ zbog, posla, stresa i obaveza koje su preuzele na sebe od kako je počela pandemija.\n„Četvrtina anketiranih dobija ovu vrstu pomoći, dok ostale nemaju novca i vremena za odlazak na terapiju ili ih je sramota da je zatraže“, navodi Ružičić.\n„Telo počne da luči hormon stresa, pa postajemo napeti“, kaže Milosavljević.\n„Uigrala sam se, ali ima dana kada je jako naporno, posebno ako mlađe dete ostane kod kuće, što je i bio slučaj kada vrtići nisu radili“, kaže Marija.\n„Uhvatim sebe kako ubrzano dišem i počne da me boli glava kada krenem da planiram sutrašnji dan“, priča Marija.\n„Počela sam da vičem“\nLjiljana Marković, majka petogodišnjakinje, živi sa partnerom desetak godina. Kaže da oseća da od izbijanja pandemije radi „za dvoje“.\n„A najviše me izbaci iz takta što niko ne primeti koliko radim“, kaže Ljiljana.\nPrimetila je da u poslednje vreme lako plane i viče, posebno ako joj partner prigovori da „nešto nije uradila“.\n„Odvozim i dovozim ćerku iz vrtića, u koji ide na par sati, vodim je na dodatne aktivnosti, odlazim u nabavke, kuvam i radim. Potom organizujem druženja za dete, vodim je park“, prepričava kako joj izgleda dan.\n„Toliko sam umorna da mi teško pada da zatražim pomoć, jer ne mogu da dodatno objašnjavam, pa kad mi skrene pažnju da nešto nisam uradila, izbaci me iz takta i burno reagujem.“\n„Ne znam šta se dogodilo, da li ja zaista više radim po kući od njega ili me je ovo s pandemijom ‘pritislo’.“\nI kad se naljuti ili ne želi da razgovara sa partnerom, „on promeni ploču i onda obavi sve kućne poslove“, dodaje Ljiljana.\n„Mislim da muškarci ne vide sve što žene rade po kući“.\nKrajem leta, Popovići očekuju još jednog člana porodice, a Draško kaže da mu dodatne obaveze neće teško pasti, jer ga je „pandemija naučila da se više angažuje kod kuće“.\n„Više vremena provodim s detetom, počeo sam i da kuvam“, kaže Popović.\n„Istraživanje je i poziv tatama da se probude“,\n„Oni mogu i da slažu veš, da kuvaju i vode decu u park – to su zajedničke obaveze i pomaganje porodici, a ne pomaganje mami“, kaže ona.\n„Razgovor o emocijama pomaže da se partneri povežu, razumeju međusobno i zajedno traže rešenje kako da jedno drugom budu podrška“, savetuje psihološkinja.\n„Jedna od najboljih tehnika za to je duboko disanje“, kaže Milosavljević.\n„Ova tehnika može mnogo da pomogne da se u tom trenutku mama oseća bolje“.\n„Mentalno zdravlje joj je ugroženo ako je (majka) razdražljiva, svadljiva, stalno strahuje, brine o svemu i depresivna je, tada je potrebno potražiti pomoć“, zaključuje psihološkinja.\nIz Centra za mame kažu da je najveća važnost ovog istraživanja da pokaže mamama da nisu same, da nisu jedine koje se osećaju iscrpljeno i pred „pucanjem“.\n„Nama nije bila potrebna pandemija da shvatimo da su mame na ivici pucanja, nije došla korona i pokvarila idilu“, dodaje Ružić.\n„Zato treba da ih pohvalimo i kažemo im ‘bravo, carice šta ste sve uspele da postignete i uradite“, „, zaključuje Ružičić.\nOva mame nisu „u tolikoj meri ugrožene, poput onih koje predstavljaju reprezentativni primerak u Srbiji“, odnosno, sa nižom stručnom spremom i manjim primanjima.\n„Možemo samo da pretpostavimo kako bi izgledao upitnik stavljen pred njih, brojke bi bile mnogo gore“, zaključuje ona.


Dan online - Sport: Pepe raskinuo ugovor - 2018-12-17\nSport TEŠKA FINANSIJSKA SITUACIJA U BEŠIKTAŠU Pepe raskinuo ugovor\n<br /> Bešiktašu ne cvjetaju ruže ove sezone, a glavni problem sa kojim se suočava klub sa Bosfora su finansije. Igrači i zaposledni nisu primili plate već duži vremenski period, pa će samim tim biti sve više odlazaka iz njihovih redova.\nKako javljaju mediji u Turskoj, takvu situaciju iskoristio je čuveni defanzivac Pepe. Štoper iz Portugalije raskinuo je ugovor sa „crno-bijelima”, gdje je zarađivao godišenje oko pet miliona eura. Međutim, bivši fudbaler Real Madrida potom je učinio nesvakidašnji potez. Zaposlenima u klubu, kako navodi mediji u toj zemlji, prevashodno kuvarima i spremačicama, isplatio je iz svog džepa sve zaostale plate.


Migranti u subotičkoj ciglani bez vode za piće | Autonomija\nMigranti u subotičkoj ciglani bez vode za piće\nLokalni organi po pitanju migranata ne preduzimaju gotovo ništa, jer za to nemaju zakonskih ingerencija\nMigranti sa Bliskog i Dalekog istoka, koji se skrivaju u napuštenoj subotičkoj ciglani imaju problem s nedostatkom vode za piće, pošto je ona u obližnjem bunaru neispravna, a danas humani pojedinci i organizacije prikupljaju pomoć.\nGradonačelnik Subotice Jene Maglai kaže da se boji da će broj migranata u narednim mesecima biti povećan, kao i za bezbednosnu i zdravstvenu situaciju, te naglašava da lokalna samouprava nema ingerencija da sama rešava ovaj problem.\nDok jedni napuštaju područje ciglane, nastavljajući dalje svoj put ka zapadnoj Evropi, drugi migranti jutro koriste za ličnu higijenu, kraj bunara na kojem na arapskom piše da „voda nije za piće“.\nUskoro će im se, kao i svakog dana, pridružiti novi migranti u ovom svojevrsnom subotičkom „izbegličkom kampu“, koje institucije sistema ne prepoznaju.\nKao i svakog jutra, nove količine hrane i vode donosi im sveštenik Istočno – evropske misije Tibor Varga, koji migrantima na napuštenoj ciglani pomoć pruža već četiri godine.\n„Potrebe migranata su sve veće, jer je velika fluktuacija na ovoj lokaciji – jedni dolaze, drugi odlaze i zadržavaju se svega nekoliko dana“, kaže Varga.\nOn posebno ističe potrebu za vodom, jer su ispitivanja pokazala da voda ovdašnjeg bunara nije za piće.\n„Mi smo stupili u akciju da obezbedimo vodu, iako smo to radili i ranije, ali sada sigurno znamo da ta voda nije ispravna. Zbog žege koja sada dolazi ljudi trebaju da konzumiraju vodu, inače će imati ozbiljnih problema po život“, rekao je Varga.\nNa ovoj lokaciji ima i žena i dece i svi oni nemaju nikakve higijenske uslove.\n„Ja se nadam da ćemo našim primerom skrenuti pažnju javnosti i građana i organa da se tu nešto ipak uradi za ove ljude. Jer oni pate ovde i ja mogu shvatiti da zakonska ograničenja postoje, ali tu ljudi bez obzira na to takođe postoje“, dodao je Varga.\nVargi i njegovoj organizaciji pomažu pojedinci – neki novčano, a neki u robi.\n„Ljudi su shvatili o čemu se radi i mislim da trebamo voditi primerom, a ne traženjem sredstava ili velikih fondova i mislim da će se ljudi pokrenuti i ja se nadam da će čak i veće organizacije shvatiti da mogu pomoći“, kazao je Varga.\nStanje na ciglani privlači i pažnju kako domaćih, tako i inostranih medija, pa je tako jutros reportažu snimala ekipa Hrvatske Radio-televizije.\n„Ja im uvek kažem da svi ti ljudi koji dolaze tu da naprave neku reportažu donesu barem litru vode i parče hleba, onda bi situacija bila drugačija“, smatra Varga.\nSubotičani svoju pomoć mogu da pruže putem akcije nekoliko nevladinih organizacija, koje u prostorijama u Štrosmajerovoj 9 prikupljaju vodu, hranu i ostale potrepštine za „privremene goste“ Subotice iz Avganistana, Sirije, Iraka i drugih ratom zahvaćenih teritorija i tako im pomognu da prežive.\nZvanični lokalni organi po pitanju migranata ne preduzimaju gotovo ništa, jer za to nemaju zakonskih ingerencija.\nGradonačelnik Subotice izražava bojazan da će biti velikih problema po ovom pitanju.\n„Ja se lično plašim toga da ćemo za dva-tri meseca imati tu mnogo veći broj lica koja su migranti i da će oni predstavljati ozbiljan bezbednosni problem vezano za grad Suboticu, da će oni predstavljati ozbiljan zdravstveni problem vezano za bolesti“, rekao je Maglai novinarima.\nO ovim problemima se, prema njegovim rečima, raspravlja na sednicama štaba za vanredne situacije, a nadležne službe se pripremaju za eventualno pogoršanje situacije.\n„Ako dođe do te situacije, sigurno je da ćemo biti u veoma, veoma teškoj situaciji da se sa time izborimo i sa time nosimo“, dodao je Maglai.\nO ovom problemu predstavnici Subotice i Kanjiže razgovarali su ove nedelje sa predstavnicima Vlade Srbije, dok je formirana i delegacija Pokrajinske vlade, koja će tokom naredne nedelje posetiti Kanjižu i Suboticu, kako bi se upoznala sa teškom situacijom sa kojom se ove opštine suočavaju, usled svakodnevnog priliva velikog broja imigranata.\nNakon obilaska terena, biće predložene mere pomoći koju će Pokrajinska vlada uputiti ovim opštinama.\nMigranti u Subotici dolaze železnicom, autobusima, drugim vrstama prevoza, a mogu se sresti na različitim lokacijama, uglavnom u grupama.\nZa sada, nisu registrovani bezbednosni ili zdravstveni problemi.\nIz Subotice pokušavaju ilegalno da se prebace preko srpsko-mađarske granice i da nastave put ka zemljama Zapadne Evrope.


Sajam automobila prošle godine\nKako je danas saopštio Beogradski sajam, na 53. medjubnarodnom salonu automobila i Sajmu motocikala, od 24. marta do 2. aprila, u 10 sajamskih hala na više od 41.000 metara kvadratnih izložbenog prostora, predstaviće se 34 automobilska i 10 brendova proizvođača lakih privrednih vozila, kao i 36 brendova motocikala, ATV i ostalih motornih vozila i šest brendova bicikala.\nU saopštenju se navodi da je BMW za predstavljanje svojih modela i programa obezbedio ceo prostor hale 2A Beogradskog sajma gde će taj proizvodjač predstaviti sve najbolje što u ovom trenutku proizvodi, uključujući premijere svojih električnih mašina "i8" i "i3", te novitete iz "serije 5", "sedmice" i "M2".\nDodaje se da će se za razliku od prethodnih godina, ove godine motocikli, kvadovi, ATV-ovi i bicikli predstavljati u tri hale Beogradskog sajma (7, 8 i 9), koje će biti specijalno preuredjene za izlagače i ljubitelje dvotočkaša.\nNovina ovogodišnjeg Salona automobila i Sajma motocikala čiji je slogan "Godine prolaze strasti ne prestaju" je narukvica od papira za ruku koju će dobijati svi posetioci koji kupe ulaznicu kako bi\nRadno vreme sajma je od 10.00 do 20.00, a cena pojedinačne ulaznice je 300 dinara, 200 dinara za grupne posete, dok je za đake i studente cena karte 150 dinara.Parking se plaća 100 dinara po započetom satu.\nMišković i Beko ostaju bez još 50 hektara zemljišta\nDinar sutra niži 0,1 odsto, kurs 120,44 za evro\nDinar će sutra biti slabiji 0,1 odsto i zvanični srednji kurs će biti 120,4473 dinara za jedan evro, saopštila je Narodna banka Srbije (NBS).\nVučić: Srbija ume da poštuje Nemačku i njene investitore\nŠimanovci - Prvi potpredsednik Vlade Srbije Aleksandar Vučić rekao je na svečanosti povodom početka gradnje fabrike Dr Etker u Šimanovcima da danas nije imao važnija posla jer je za Srbiju najvažnije da pokaže da joj je stalo i da ume da poštuje i Nemačku i njene investitore.


Pareto analiza, Beograd, Budva, Inđija, Kruševac, Novi Sad, Podgorica, Sarajevo,…\nBeograd, Budva, Inđija, Kruševac, Novi Sad, Podgorica, Sarajevo, Vrnjačka Banja, Zagreb\nCENA: 57000 din\nVi ste lider kompanije i mora da donesete važne odluke o tome kako da uložite svoje vreme i novac.\nŽelite mudro da investirate, ali kako ćete znati koja će od Vaših ideja dovesti Vašu kompaniju do najbržeg rasta? Ili ste upravo postali šef odseka u kompaniji i suočeni ste sa čitavim nizom problema koje treba da rešite.Shodno tome, želite da usmerite pažnju na rešavanje najvažnijih problema, ali ne znate kako da odlučite koje probleme treba prvo da rešite?\nSve ćešće se u poslovanju srećemo sa činjenicom da su kvalitet proizvoda i nedostaci koji se pojavljuju u preduzećima uzrokovani malim nizom problema. S obzirom na to da se problemi i nepravilnosti pojavljuju u kvalitetu proizvoda, neophodno je da timovi analiziraju šta je urađeno pogrešno i da upotrebe različite alate za te analize. Jedan od tih alata je Pareto analiza koja proizlazi iz osnovnog principa nazvanog Pareto princip, koji se temelji na činjenici da mnogi problemi potiču iz ograničenih izvora.\nPareto analiza je alat za rešavanje problema i odlučivanje koji vam može pomoći da odaberete odgovarajući tok akcije kada je na raspolaganju mnogo opcija, a nemate dovoljno sredstava da istražite sve mogućnosti. Znanje stečeno na kursu “Pareto analiza” će Vam pomoći da odredite prioritetne akcije koje treba da preduzmete kako biste doprineli najbržem rastu Vašeg poslovanja.\nSavetnik za menadžment Joseph M. Juran predložio je korišćenje tog principa i nazvao ga po Italijanskom ekonomisti Vilfredu Paretu. Pareto je u svom radu tvrdio da je 80% zemlje u Italiji u vlasništvu 20% stanovništva.\nPareto je još u 19. veku uočio da 80% rezulata nastaje iz 20% uzroka\nMogućnost online pohađanja


Doboj je minski najzagađenija lokalna zajednica u BiH - Impuls\nDoboj je minski najzagađenija lokalna zajednica u BiH\nObjavljeno: Utorak, 04 Decembar 2018 20:25\nDOBOJ - Grad Doboj je sa više od osam odsto površine pod minama jedna od najzagađenijih lokalnih zajednica u BiH, rekao je direktor Uprave Civilne zaštite Republike Srpske Mile Međed.\nMeđed je naveo da je do danas sa područja Doboja uklonjeno svega 4,5 do pet odsto minsko-eksplozivnih sredstava.\nOn je novinarima, nakon sastanka sa gradonačelnikom Obrenom Petrovićem u Doboju, rekao da je najzagađenije područje Trebave, Skipovca, Paležnice i još nekoliko mjesta, koja će biti uzeta kao prioritet.\n"Danas smo se dogovorili da Doboj preko BiH MAK-a pošalje prioritete, da bi ih mi mogli uvrstiti u naš plan za narednu godinu, a koji Vlada usvaja", dodao je Međed.\nOn je najavio da će timovi za deminiranje Uprave Civilne zaštite Republike Srpske aktivno učestvovati tokom realizacije projekta odbrane od poplava u Doboju, kao i obuci lokalnih spasilačkih timova, s obzirom da sistem zaštite i spasavanja počinje od lokalne zajednice.\nMeđed je rekao da je sa Petrovićem osim o prioritetima deminiranja u narednom periodu, razgovarao i o temama iz oblasti zaštite i spasavanja ljudi i materijalnih dobara.\nGradonačelnik Doboja Petrović kaže da je Gradska uprava izradila projekat zaštite grada od poplava u vrijednosti od 24 miliona KM, čijoj realizaciji treba da prethodi deminiranje terena obale rijeke Bosne, od ušća rijeke Usore u Bosnu do naselja Bare, a sve uz podršku Vlade Republike Srpske.\nPomoćnik direktora Uprave Civilne zaštite Republike Srpske Dragan Kos kaže da su nadležne institucije procijenile da je nakon poplava iz 2014. godine oko deset odsto uzvodnih minskih polja od Doboja pomjereno.\nOn je najavio da će biti izvršena procjena situacije u vezi sa minama, kao i pregled pozicija građevinskih radova koji su bili izvođeni u nekadašnjoj zoni borbenih dejstava.\nNačelnik gradskog odjeljenja Civilne zaštite Miroslav Milošević kaže da je na području Doboja oko 18 kilometara kvadratnih zagađeno minama, od čega je deminirana jedna trećina.\nOn kaže da lokalna civilna zaštita nema podatke da su nakon poplava iz 2014. godine uočene nove mine uz obalu rijeke Bosne.\nDobojski novinari muku muče sa gradskim vlastima\nRibari iz Doboja najavljuju tužbe: Spreča je mrtva rijeka, riblji fond je uništen\nDoboj: Četiri godine od užasa\nJezero sa druge planete


Putin u Beogradu: Drago mi je da imamo novi pravac razvoja odnosa Rusije i Srbije – In reformator\nJanuar 17, 2019 Urednik 609 Views Putin, Srbija\nNa sastanku s predsednikom Srbije, ruski predsednik je najavio da će upravo o tom razvoju odnosa danas govoriti.\nBEOGRAAD (AA) – Robna razmena Rusije i Srbije dostigla je skoro dve milijarde dolara, jako je prijatno da odnosi dveju zemalja postaju sve više diversifikovani i drago mi je što imamo novi pravac razvoja odnosa o čemu ćemo danas govoriti, izjavio je danas predsednik Rusije Vladimir Putin na sastanku s predsednikom Srbije Aleksandrom Vučićem u Beogradu, javlja Anadolu Agency (AA).\n“Naša robna razmena je dostigla skoro dve milijarde dolara i jako je prijatno da naši odnosi postaju sve više i više diversifikovani”, naveo je Putin.\n“Mi ćemo danas o tome govoriti”, rekao je.\nPredsednik Rusije izrazio je zadovoljstvo i što je u mogućnosti da poseti “prijateljsku i bratsku zemlju” i da govori o tome šta je do sada urađeno i šta još može da se uradi.\n“Poštovani gospodine predsedniče, puno ste uradili zadnjih godina za razvoj odnosa dveju zemalja i ja ću imati priliku da vam uručim nagradu za vaš doprinos za sve što ste uradili”, istakao je, misleći na orden Aleksandra Nevskog koji će kasnije uručiti Vučiću.\n“Danas Srbija nema problema s dugovima, sve svoje obaveze plaća na vreme i postala je pouzdan partner Rusiji”, kazao je.\n“Mi smo uvek mogli da računamo na vašu podršku i onoliko koliko je naša zemlja mala, mogli ste uvek da računate na našu podršku Rusiji”, izjavio je Vučić, poželevši Putinu dobrodošlicu u Srbiju.\nPutin i Vučić su pre sastanka u Palati Srbija obišli izložbu “Srpsko-ruske veze” o 50 dokumenata dva naroda iz Arhiva Srbije u periodu od 1804. do 1918. godine.\nNakon što je sleteo na beogradski aerodrom “Nikola Tesla” nešto posle 13 časova, koji je napustio u limuzini s Vučićem, predsednik Rusije položio je vence na Groblju oslobodilaca Beograda i kod spomenika Crvenoarmejcu.\n← Beč: Broj stanovnika porastao na 1,9 miliona\nBritanski parlament će o “planu B za Brexit” glasati 29. januara →


Sanski Most i Velika Kladuša bez struje sutra i u petak - Evo tačnih lokacija!\nSanski Most i Velika Kladuša bez struje sutra i u petak – Evo tačnih lokacija!\nIZDVOJENOSanski MostVelika Kladuša\nObjavljeno Mar 11, 2020\nDana 12.03.2020 godine\nOd 09:00 do 16:00 sati bez napona će biti kupci u naseljima:Vrše, Okreč, Ćirkići, Lukavice, Modra, Zenkovići, Podvidača i Slatina.\nDana 13.03.2020. godine\nOd 09:00 do 09:15 i od 11:00 do 11:15 sati kupci u poslovnim objektima Tehnički prevoz „Sanatrans“, trgovački centar Merkator i Fis, poslovna zgrada Autobuske stanice, poslovni objekti na Novoj tržnici, dio Željezničkog naselja, stambene zgrade u ulici Meše Selimovića,\nOd 09:00 do 11:15 sati dio Bulevara – bivša Željeznička ulica.\nOd 09:30 do 16:00 sati trafopodručja: Vodovod Jabukovac, Crvarevac 1, Čaglica 1 I 2, Tunjevac, i Ponjevići\nPretres u kampu Bira, ima lišenih slobode migranata


Evropska komisija poziva Kosovo da više radi na vladavini zakona - Gorapress.net\n30.11.2020. u 16:41\nSavet Evropske unije ponovo će usvojiti zaključke o procesu proširenja i procesu stabilizacije i pridruživanja sa zemljama Zapadnog Balkana, putem kojih će pozvati na hitnu potrebu za reformom i borbom protiv organizovanog kriminala i korupcije, prenosi Ljajmi.\nNacrt Zaključaka je, prema navodima ovo lista, već pripremljen i njihov tekst je u procesu odobravanja od strane predstavnika država članica Evropske unije.\nU ovom nacrtu, u čiju sadržinu je uvid ima Radio Slobodna Evropa, Kosovo se poziva da hitno poboljša napore na poboljšanju vladavine zakona, pojača borbu protiv organizovanog kriminala i korupcije i reforme javne uprave.\nTakođe se zahteva da Kosovo nastavi da se posvećuje specijalizovanim komorama, u potpunosti poštujući svoje međunarodne obaveze, domaće pravo i kao način da pokaže iskrene napore za vladavinu zakona, osnovne slobode, pravdu i pomirenje.\nI na Kosovu i u Srbiji, Savet evropskog bloka, kroz ove nacrte zaključaka, nastoji da nastavi da se uključuje u dijalog u dobroj veri i u duhu saradnje i kompromisa kako bi postigao sveobuhvatan sporazum, pravno obavezujući i u skladu sa međunarodnim pravom i pravom EU.\nSavet će, navodi Ljajmi, pozvati strane da poštuju i primene sve do sada postignute sporazume u procesu dijaloga.\n"Savet podseća da je napredak u normalizaciji odnosa sa Srbijom osnovni princip Sporazuma o stabilizaciji i pridruživanju i osnova za razvoj odnosa i saradnje između EU i Kosova“, navodi se u dokumentu.\nNema ništa novo u pogledu liberalizacije viza\nKada je reč i liberalizaciji viza, u ovom nacrtu se samo ponavlja da "Savet razume važnost liberalizacije viznog režima za građane Kosova“ i da se "predlog razmatra u Savetu“ uz podsećanje da je Evropska komisija 2018. godine predložila da se Kosovu oduzmu vize.\nSavet EU, kako je navedeno u tekstu pripremljenom za ove zaključke, koji moraju da odobre države članice, poziva Srbiju da nastavi procesuiranje slučajeva ratnih zločina.\nOd Srbije se takođe zahteva da spreči veličanje ratnih zločinaca.\nOd svih balkanskih zemalja se traži da usklade svoje stavove sa EU o spoljnopolitičkim pitanjima, posebno restriktivnim merama koje EU donosi za treće zemlje.\nTekst ovih zaključaka, koji imaju i opšti deo za region, ali i specifični za svaku zemlju, svojevrsni je rezime nalaza Evropske komisije koji su objavljeni u paketu o proširenju i izveštajima o napretku.\nIako se u ovom dokumentu takođe pominje očekivanje da će „što pre“ započeti pristupni pregovori između EU i Severne Makedonije i Albanije, ne pominje se datum kada se to može dogoditi.


Za smanjenje siromaštva najugrošenijih 4,35 miliona evra - NARR List\nZa smanjenje siromaštva najugrošenijih 4,35 miliona evra\nDelegacija Evropske unije u Srbiji objavila je konkurs za podnošenje predloga u okviru projekta “Podrška socijalnoj inkluziji najugroženijih grupa, uključujući Rome, kroz raznovrsniju ponudu socijalnih usluga na nivou lokalne zajednice”, koji se finansira iz pretpristupnih fondova EU. Grant šema vredna 4,35 miliona evra ima za cilj unapređenje socijalne inkluzije i smanjenje siromaštva među pripadnicima najugroženijih i najsiromašnijih društvenih grupa.\nProjekat ima za cilj unapređenje socijalne inkluzije najugroženijih grupa putem obezbeđivanja održivih socijalnih usluga na nivou lokalne zajednice; unapređenje položaja Roma kroz inicijative za njihovu aktivnu socijalnu inkluziju; unapređenje efikasne upotrebe sredstava kroz saradnju sa partnerima i drugim akterima uključenim u pružanje podrške ugroženim grupama kao i podsticanje i unapređenje međuopštinske saradnje (putem takozvanog “grupnog pristupa”) u pružanju socijalnih usluga.\nUkupan iznos sredstava namenjenih ovom projektu iznosi 4,350.000 evra, a podeljen je u dva dela.\n• Budžet: 2.900.000 evra\n• Iznos grantova: od 100.000 do 300.000 evra\n• Potencijalni podnosioci prijava: organizacije civilnog društva iz Srbije i drugih zemalja koje ispunjavaju uslove, lokalne samouprave i javne institucije angažovane u oblasti socijalne zaštite.\n• Budžet: 1.450.000 evra\n• Iznos grantova: od 60.000 do 500.000 evra\n• Potencijalni podnosioci prijava: organizacije civilnog društva iz Srbije i drugih zemalja koje ispunjavaju uslove, javne institucije koje pripadaju sektoru socijalne zaštite, nezavisna vladina tela koja pripadaju relevantnim sektorima, javne institucije iz sektora zdravstva, obrazovanja i kulture, javna preduzeća, lokalne samouprave i međunarodne organizacije.\nDelegacija EU u Republici Srbiji: [http://www.europa.rs/kakoDoFondova/otvoreno.html\n- Beograd, 1. april, 11 časova, Dom omladine Beograda\n- Novi Sad, 2. april, 12 časova, Skupština grada\n- Niš, 3. april, 12 časova, Skupština grada\n- Užice, 4. april, 12 časova, Skupština grada\nPotencijalnim podnosiocima prijava koji su zainteresovani da prisustvuju informativnim sesijama se preporučuje da se registruju na sledećem linku: [http://europa.rs/projects/Registraciona_forma.html


Juniorska košarkaška reprezentacija Francuske - Blic Sport\nNOVI TALAS BRILJIRA! "Orlići" na Mundobasketu DOMINIRALI U DERBIJU, Pecarski presudio Francuzima, s prvog mesta u nokaut fazu!\nJuniorska košarkaška reprezentacija Srbije sjajno je završila prvu fazu U19 prvenstva sveta na Kritu, savladavši u derbiju 3. kolu vršnjake iz Francuske sa 85:76 (26:22, 20:14, 18:24, 21:16).\nJuniorska košarkaška reprezentacija Srbije na pravi način je započela pripreme za Svetsko prvenstvo jer su sa 85:72 bili bolji od Francuza u Vršcu.\nDa je nosio reprezentaciju Srbije do finala Evrobasketa, Marko Pecarski je dokazao sa 27 ubačenih poena protiv Francuske u pobedi od 78:67 (20:14, 25:18, 17:13, 16:22).\nZNALI SU KAKO DA PROSLAVE USPEH Ovako su reagovali naši juniori posle plasmana u finale Evrobasketa /VIDEO/\nKlinci, rođeni 2000. godine i mlađi, obradovali su našu naciju pobedom nad Francuskom u finalu Evrobasketa koji se održava u Litvaniji.\nKRAH "Orlići" su bili favoriti za medalju, a od nje su se oprostili već u grupnoj fazi\nJuniorska košarkaška reprezentacija Srbija neće se boriti za medalju na Evropskom prvenstvu za igrače do 18 godina, već će igrati za plasman od devetog do 16. mesta.\n(NE)MOGUĆA MISIJA "Orlići" moraju da pobede Francusku sa 17 razlike za četvrtfinale EP\nJuniorska košarkaška reprezentacija Srbije na pragu je eliminacije sa Evropskog prvenstva za igrače do 18 godina - već u grupnoj fazi.\nBoriša Simanić zakucao Francuze, "orlići" u četvrtfinalu Eurobasketa\nJuniorska košarkaška reprezentacija Srbije upisala je prvu pobedu u drugoj fazi Evropskog prvenstva za igrače do 18 godina i plasirala se u četvrtfinale.\nJaramaz vodio "orliće" preko Francuza do borbe za peto mesto na Eurobasketu\nJuniorska košarkaška reprezentacija Srbije savladala je vršnjake iz Francuske sa 77:66, pa će u nedelju od 15:15 igrati protiv selekcije Litvanije za peto mesto na Eurobasketu.\nJuniori u polufinalu Evropskog prvenstva u košarci!\nJuniorska košarkaška reprezentacija Srbije plasirala se u polufinale Evropskog prvenstva u Poljskoj pošto je u četvrtfinalu savladala Francusku sa 71:61 (23:15, 17:19, 9:15, 22:12). Srbija će za finale igrati sa Italijom.


NIKOLIĆ: Nećemo dopustiti reviziju istorije\nMeđunarodni dan sećanja na žrtve holokausta obeležen je danas centralnom državnom komemoracijom na Starom sajmištu, uz poruku predsednika Srbije Tomislava Nikolića da takvi zločini nikada više ne smeju da se ponove.\n„Ponosni smo na našu antifašističku tradiciju, doprinos slamanju fašizma i nacizma u Drugom svetskom ratu i nećemo dopustiti reviziju istorije i relativizaciju ratnih zločina“, istakao je predsednik Nikolić, koji je predvodio centralnu državnu komemorativnu ceremoniju kod Spomenika žrtvama genocida u Drugom svetskom ratu, koji se nalazi u okviru kompleksa nekadašnjeg koncentracionog logora na Starom sajmištu na Novom Beogradu.\n„Danas više nema ozbiljnih istraživanja i studija srpske istorije u Prvom pa i u Drugom svetskom ratu. Pozivaju nas da se ostavimo istorije, da je zaboravimo i da se okrenemo budućnosti, ali ne treba to da uradimo jer bez nje nema budućnosti, ne znamo ko smo i ne možemo da gradimo budućnost“, istakao je predsednik Srbije.\nNikolić je ocenio da se kroz politički tendenciozne novinske naslove činjenice sada tumače na novi način „kako odgovara onima koji žele da pišu neku novu istoriju onakvu kakva njima odgovara“.\n„Zato je svaki glas važan – glas razuma iz Velike Britanije, Francuske, Izraela, Austrije, Nemačke. Ne smemo dozvoliti da glas istine bude buka na frekvenciji koju neki ne žele ili ne mogu da čuju“, istakao je predsednik Nikolić.\nPrema njegovim rečima, taj glas mora da preraste u zajedničku molitvu za istinu, „jer milioni ljudi, koji su imali ime i prezime, zvone u nama sa vapajem da njihovo stradanje ne bude zaboravljeno“. On je podsetio da je prošlo 70 godina otkako je počelo rušenje visokonaponskih žičanih ograda koje su odvajale „pakao logora od ostatka sveta“.\n„Oni koji su pakao preživeli nisu verovali da su njihove patnje okončane, a većina nije znala gde da ide i kome da se vrati. Svake godine se sećamo tih strahota i njihovih razarajućih posledica, koje nas opominju da tako nešto više nikada ne sme da se ponovi“, istakao je.\nPrema njegovim rečima, nezapamćen zločin – Šoa (holokaust) počinili su ljudi ljudima, oči u oči, ne kao ratnici već kao ubice i sužnji, što taj zločin čini još užasnijim i monstruoznijim.\n„Nacistički teror u Srbiji kojim je slaman otpor bio je prema Srbima jednako surov i neljudski kao i obračun sa Jevrejima, mada je njihov cilj bio drugačiji. Jevreje je trebalo uništiti, a Srbe prorediti i pretvoriti u roblje“, ukazao je Nikolić.\nOn je naveo da do danas u Srbiji nije napravljen kompletan spisak stradalih u Drugom svetskom ratu, a stradalo je više od 16 odsto srpskog stanovništva na području nekadašnje Jugoslavije. Tokom četiri godine okupacije Srbije, naveo je Nikolić, nad jevrejskim, srpskim i romskim stanovništvom počinjeni su stravični zločini.\n„Ponosni smo na činjenicu da Srbija aktivno učestvuje u radu međudržavne Radne grupe za obrazovanje, sećanje i istraživanje holokausta“, istakao je on.\nPredsednik Nikolić je ukazao da činjenica da je najveći broj krivaca pronađen i osuđen ne znači da ne treba da se i dalje sagledava ono što po svom karakteru i obimu holokaust jeste – „jedan od najvećih zločina protiv čovečnosti u istoriji civilizacije“.\n„Niko nam neće pokloniti slobodu, pravu i istinu. Borimo se zajedno – da ih osvajamo uvek iznova“, zaključio je predsednik Srbije.\nU Srbiji se danas brojnim manifestacijama obeležava Međunarodni dan sećanja na žrtve holokausta, ustanovile su ga 1. novembra 2005. godine Ujedinjene nacije, a u spomen na 27. januar 1945. godine kada su trupe Crvene armije oslobodile logor smrti „Aušvic-Birkenau“.


Kina nikada nije učestvovala u trci u naoružanju u svemiru - 20.03.2019, Sputnik Srbija\nKina nikada nije učestvovala u trci u naoružanju u svemiru\nKina nikada nije učestvovala u trci u naoružanju u svemiru i ne namerava da to čini, izjavio je zvanični predstavnik Ministarstva spoljnih poslova Kine Gen Šuan... 20.03.2019, Sputnik Srbija\nKina nikada nije učestvovala u trci u naoružanju u svemiru i ne namerava da to čini, izjavio je zvanični predstavnik Ministarstva spoljnih poslova Kine Gen Šuan, komentarišući optužbe SAD da Peking razvija naoružanje koje bi moglo biti iskorišćeno za uništavanje satelita.\n„Svemir pripada celom čovečanstvu, a za očuvanje bezbednosti u kosmosu odgovorna je cela međunarodna zajednica“, rekao je diplomata.\nIstovremeno, on je istakao da se Kina uvek zalagala za mirno korišćenje kosmosa i sprečavanje naoružavanja tog prostora i trke u naoružanju.\n„Kina i Rusija zajedno rade na promovisanju nacrta ugovora o sprečavanju razmeštanja oružja u svemiru. Kina nikada nije učestvovala u trci u naoružanju u kosmosu o bilo kojem obliku da je reč i ne namerava da to uradi“, istakao je Gen Šuan.\n20 Februar 2019, 21:12\nPomoćnica državnog sekretara SAD za kontrolu naoružanja Ilim Poblet ranije je izjavila da SAD smatraju da Rusija i Kina paralelno razvijaju oružje koje bi moglo biti iskorišćeno za uništavanje satelita.\nTakođe, američki predsednik Donald Tramp je krajem februara potpisao uredbu o stvaranju Kosmičkih snaga koje bi odbile agresiju i zaštitile američke nacionalne interese u kosmosu. U Moskvi su tim povodom izjavili da SAD na taj način stvaraju preduslove za militarizaciju svemira, te da će Rusija morati da odgovori istim merama na moguće pretnje.


Evakuacija 200.000 ljudi zbog požara u Kaliforniji\n8. decembar/prosinac, 2017.\nVatrena stihija, Kalifornija\nVlasti američke savezne države Kalifornija naredile su da se evakuiše oko 200.000 ljudi kojima su životi i imovina ugroženi u četiri velika požara koja se i dalje šire na potezu od Los Anđelesa do Venture.\nVatru je, kako javljaju američki mediji, sve teže kontrolisati zbog jakog vrućeg vetra.\nVetar duva brzinom oko 145 kilometara na čas i očekuje se da će to potrajati do petka popodne.\nOko 40.000 hektara zemljišta i 150 zgrada izgorelo je na oko 90 kilometara severozapadno od Los Anđelesa.\nPožari su izbili i u luksuznom kraju Los Andelesa Bel Eru, a zbog vatre je zatvoreno za saobraćaj i nekoliko puteva.\nU stotinama škola u Los Anđelesu ne održava se nastava.\nPre nekoliko nedelja, u požarima koji su izbili u severnoj Kaliforniji stradale su 44 osobe i uništeno je blizu 9.000 kuća i zgrada.


Dom naroda Parlamentarne skupštine Bosne i Hercegovine nije usvojio Izvještaj komisije Kolegija o nastojanju za postizanje saglasnosti o Zahtjevu za razmatranje Prijedloga zakona o izmjenama Zakona o akcizama u Bosni i Hercegovini po skraćenom postupku.\nOd 15 prisutnih delegata, 10 je bilo za, a svi su iz entiteta Federacija BiH.\nNa prethodnoj sjednici ovog doma također nije bilo potrebne entitetske većine pa je Prijedlog zakona išao na usaglašavanje u Kolegiju Doma naroda PSBiH.\nProtiv su bila četiri deleagata iz RS, a jedan suzdržan.\nIako je prema ranije predloženim dnevnom redu bilo predviđeno njegovo razmatranje, delegati danas ipak nisu razmatrali Prijedlog zakona o dopunama Zakona o porezu na dodatu vrijednost, čiji je predlagač Predstavnički dom, a koji predviđa uvođenje stope PDV-a od pet posto za pojedine životne namirnice i lijekove, te 22 posto za luksuzne proizvode.\nRazlog je taj što sjednica Komisije za finansije i budžet Doma naroda, na kojoj je trebao biti razmatran taj i još nekoliko prijedloga zakona, nije održana krajem prošle sedmice zbog nedostatka kvoruma.\nKlub Bošnjaka u Domu naroda je na počeku sjednice zatražio je hitno zasijedanje Doma a jednom tačkom dnevnog reda: Osiguranje sredstava za finansiranje Općih izbora koji će se održati 2. oktobra 2022. godine, piše Radiosarajevo.ba.\nZaključak je pročitao delegat SDA Asim Sarajlić te ispred Kluba predložio zaključak da se: Nalaže se Vijeću ministara da u skladu sa Zakonom o finansiranju institucija BiH u roku od 24 sata donese odluku o odobravanju i raspodjeli sredstava u iznosu od 12,5 miliona KM za troškove rashoda CIK-a.\nPrethodni članakPauza od društvenih mreža na samo sedam dana može pomoći vašem mentalnom zdravlju\nSljedeći članakKina pozvala Finsku da slijedi princip nedjeljivosti sigurnosti


Milenku Jovanoviću iz Laćarka priznanje "Poljoprivrednik budućnosti" - AgroFin\nNaslovna VESTI Milenku Jovanoviću iz Laćarka priznanje “Poljoprivrednik budućnosti”\nNa konkurs se prijavio veliki broj mladih poljoprivrednika do 40 godina starosti\nSrpsko udruženje mladih poljoprivrednika (SUMP), pet godina nakon osnivanja i kontinuiranog delovanja među mladima na selu, organizovalo je prvi konkurs za dodelu novoustanovljenog priznanja “Poljoprivrednik budućnosti”. Utvrđeni su kriterijumi za izbor kao i stručni žiri, gde je u prvi plan stavljena inventivnost ostvarenih projekata i održivost proizvodnje.\nNa konkurs se prijavio veliki broj mladih poljoprivrednika do 40 godina starosti, a na svečanosti u Novom Sadu priznanje “Poljoprivrednik budućnosti” dodeljeno je Milenku Jovanoviću, rataru iz Laćarka koji se porodično uspešno bavi i preradom mesa na tradicionalan način. Drugo mesto, po oceni stručnog žirija, zauzeo je stočar Miloš Petrović iz Čoke, a treće Milan Bulajić, pčelar iz Bačke Palanke.\nPrvonagrađenom mladom poljoprivredniku pripala je novčana nagrada od 2.000 evra, poklon novosadske kompanije “RTI”, dok su drugoplasirani i trećeplasirani dobili robne nagrade darodavaca. SUMP je sva tri poljoprivrednika dodatno nagradio putovanjem u Brisel i učestvovanjem u radu konferencije Evropskog veća mladih poljoprivrednika (CEJA).\nPrethodni tekstMladim poljoprivrednicima po 15.000 evra – predlog Ministarstva DFC-u\nSledeći tekstFog Dragon – spas od mraza u voćnjacima (VIDEO)


Radulović: Ustavni sud ćutao 48 dana o protivustavno uvedenom vanrednom stanju, a onda se kukavički izvukao\nPredsednik pokreta Dosta je bilo (DJB) Saša Radulović izjavio je danas da je Ustavni sud ćutao 48 dana na protivustavno uvedeno vanredno stanje, sačekao da ono bude ukinuto i na kraju doneo odluku da nema pravni interes da se više bavi tim pitanjem.\n“U suštini oni su samo kukavički sačekali da prodje vanredno stanje da bi se izvukli iz svega toga. Poštovani gradjani, problem u Srbiji je to što institucije ne rade svoj posao”, rekao je Radulović.\nNaveo je da u Srbiji nema institucija već samo partijski postavljenih kadrova na rukovodećim radnim mestima koji uništavaju institucije i zbog toga nema vladavine prava.On je pozvao gradjane Srbije da podrže taj pokret i time im daju priliku da uvedu red u Srbiju.\n“DJB su suverenisti i mi ćemo uvesti red u Srbiju. Uvešćemo pravila koja su jednaka za sve, uvešćemo sistem koji je jači od svakog pojedinca. Sami ne možemo. Bez vaših glasova ne možemo”, izjavio je Radulović na redovnoj konferenciji za novinare u Skupštini Srbije.\nNaveo je da će tada moći da pokažu gradjanima da “nisu svi isti”, da se u Srbiji sve može promeniti, da joj ničija milostinja, niti pomoć sa strane nije potrebna, pa ni Rusije, ni Evropska unije, niti neke druge zemlje.\n“Najbolji medju nama moraju da dodju na vrh svih institucija da bi Srbija kao država jačala, da bi kao društvo jačali, da bi postali bogato društvo slobodnih ljudi”, naveo je dodajući da je to moguće zato što je Srbija bogata i jaka zemlja, koja ima pametne ljude, ali ima katastrofalnu vlast.\n“Evo zbog toga već 30 godina propadamo. Zbog katastrofalne partijske vlasti, bilo da se radi o bivšoj vlasti ili sadašnjoj vlasti”, kazao je.\nKako je rekao, nemačka Vlada radi direktno u suprotnosti sa interesima gradjana Srbije.\n“Srbija je postala kolonija i to pre svega Nemačke, koja u jagnjećoj koži Evropske unije uredjuje po celom Balkanu, ne samo u Srbiji”, naveo je.\nAli po njemu, ljudi to ne znaju i još uvek imaju “romantičnu viziju” Evropske unije kao da su to “neki dobri ljudi, altruisti”, koji će da nam pomognu.\n“Situacija je potpuno drugačija. Radi se o okrutnim birokratama, koji se pojave ovde i koji nisu imuni na korupciju. Odnosno, oni su svi u nekim dilovima i arče pare iz Evropske unije preko zemalja kao što je Srbija i onda se ugradjuju u te poslove i svima njima je dobro”, rekao je Radulović.\nSlična situacija, kako je istakao, je i sa Kinom i Rusijom i sa svakom drugom državom.\n“Vlast kupuje podršku time što prodaje naše nacionalne interese bilo da se radi o metrou u Beogradu za koji su zainteresovani Francuzi ili da se radi o železničkoj mreži za koju su zainteresovani Rusi…”, rekao je lider DJB i dodao da se isto dešava i sa Evropskom unijom, koja sve to prikazuje kao pomoć, a u stvari tereti gradjane Srbije ogromnim kreditima i njihovim velikim interesima.\nOznakeDJB Dosta je bilo Naslovna-centar Naslovna-traka Saša Radulović Ustavni sud vanredno stanje\nUD Srbije: Gradjani Srbije zaslužili da žive kao ljudi u EU


Potpisan sporazum sa Slovačkom koji će sprečiti zloupotrebu srpskih radnika | Nova Ekonomija\nPotpisan sporazum sa Slovačkom koji će sprečiti zloupotrebu srpskih radnika\nMinistri za rad Srbije i Slovačke, Zoran Đorđević i Jan Rihter, potpisali su u Bratislavi protokol o saradnji koji će omogućiti bolju i efikasniju saradnju u borbi protiv nelegalnog zapošljavanja i zloupotrebe srpskih radnika u slovačkim fabrikama, javlja slovačka agencija TASR.\nU Slovačkoj su ove godine najbrojniji strani radnici postali državljani Srbije pošto je u slovačkim preduzećima u septembru ove godine, bilo sa dozvolom za rad, bilo preko agencija, radilo više od 8.500 Srba što je za 4.300 više nego u isto vreme 2016. godine prema podacima slovačkog Centra za rad, socijalna pitanja i porodicu.\nKrajem septembra u Slovačkoj je radilo 45.900 stranih radnika, što je za 12.700 radnika više nego u istom periodu prošle godine.\nPotpisivanje protokola za efikasnije suzbijanje nelegalnog zapošljavanja najavio je još u februaru ministar Rihter kada je izbio skandal povodom loših uslova u koje najčešće posredničke agencije dovode srpske radnike na rad u Slovačku.\nSlovački ministar rada upozorio je tada da u Slovackoj možda ima stotina i stotina Srba koje su strane agencije dovele da rade na crno. Prošlogodišnje kontrole otkrile su 138 nelegalnih radnika iz Srbije i bilo ih je najviše medju svim strancima.\nOd nekoliko hiljada srpskih radnika u Slovačkoj svega nekoliko stotina ima regulisane klasične radne dozvole preko biroa rada, pa tako i boravak dok većinu dovode agencije, često sumnjive, na rad bez regulisanja boravka kada radnici koriste bezvizni režim, a sami moraju da vode računa da njihov boravak u šengenskom prostoru ne predje 90 dana u svakih pola godine.\nSlovačka Inspekcija rada i policija krenule su u učestalije kontrole preduzeca za koje se zna da zapošljavaju radnike iz trećih zemalja, van Evropske unije, u februaru, nakon skandala sa nehumanim uslovima i prevarama agencija koje su dovodile srpske radnike u fabirku Samsung u Slovačkoj.


Sector Security postao ekskluzivni partner i zastupnik za proizvode\nfirme Protect iz Danske\nZa razliku od drugih vrsta sigurnosnih sistema, Protect topovi magle odmah obavijaju sve u vidokrugu gustim oblakom magle te na taj način zbunjuju provalnika i zaustavljaju njegovo djelovanje.\nProtect je svjetski lider na polju zaštite putem magle, jedina je kompanija iz ove oblasti koja posjeduje standard Velike Britanije „Secured by Design“ i evropski standard EN-50131-8.\nSaradnjom sa kompanijom Protect, Sector Security još jednom potvrđuje zasluženu prvu poziciju na domaćem tržištu. Ovim potezom opravdaće i očekivanja svojih sadašnjih klijenata, ali i steći povjerenje novih.\n„Protect je ponosan što može, zajedno sa svojim partnerom Sector Security, da predstavi svoje proizvode na tržištu Bosne i Hercegovine, i iskreno se nadam da ćemo zajedno doprinijeti smanjenju stope kriminaliteta, naročito provalnih krađa i razbojništava, kako u poslovnim tako i u privatnim objektima“, rekao je Brian Andersen, potpredsjednik Protect odjeljenja za međunarodnu prodaju.\n„Izuzetno nam je zadovoljstvo i čast što međunarodno priznatu kompaniju Protect možemo nazvati svojim partnerom, i uvjereni smo da ćemo ovim inovativnim pristupom u oblsti bezbjednosti našim klijentima omogućiti još bolju sigurnost u privatnom i poslovnom životu, i na ovaj način još jednom potvrditi svoju lidersku poziciju u Bosni i Hercegovini“, rekao je Slaviša Krunić, predsjednik uprave kompanije Sector Security.


Šarović: Odluka o kvalitetu tečnih naftnih goriva nije prenošenje nadležnosti – Energetika.ba\nŠarović: Odluka o kvalitetu tečnih naftnih goriva nije prenošenje nadležnosti\nMinistar vanjske trgovine i ekonomskih odnosa BiH Mirko Šarović izjavio je da je nacrt odluke o kvalitetu tečnih naftnih goriva u BiH bio na javnoj ra\nMinistar vanjske trgovine i ekonomskih odnosa BiH Mirko Šarović izjavio je da je nacrt odluke o kvalitetu tečnih naftnih goriva u BiH bio na javnoj raspravi i da su u njenom kreiranju svoj stav dali zainteresovani subjekti, pri čemu su ispoštovane nadležnosti entiteta.\n“U skladu sa zakonom predlagač ove odluke je ministar vanjske trgovine i ekonomskih odnosa BiH, a usvaja je Vijeće ministara i ova procedura nema apsolutno nikakve veze sa tobožnjim prenošenjem nadležnosti”, naveo je Šarović u pisanoj izjavi.\nOn ističe da je trenutno zatraženo i mišljenje o rješenjima iz odluke od nadležnih institucija iz entiteta Republike Srpske i Federacije BiH.\n“Nova odluka znači više rada u ovoj oblasti, viši kvalitet goriva, što je interes građana, ali i prelazni zaštitni period za naše proizvođače koji proizvode neke vrste goriva lošijeg kvaliteta”, dodaje Šarović.\nOn ukazuje da je usvajanje ove odluke neophodno kako bi bili završeni pregovori sa Ruskom Federacijom o pristupanju BiH Svjetskoj trgovinskoj organizaciji.\n“Ovo je veoma važan momenat, jer je to jedini preostali uslov Rusije za konačno pristupanje BiH Svjetskoj trgovinskoj organizaciji”, dodaje Šarović.\nReagujući na izjavu ministra industrije, energetike i rudarstva Republike Srpske Petra Đokića da je neprihvatljiv postupak Ministarstva vanjske trgovine i ekonomskih odnosa BiH da mimo utvrđene procedure i imenovane Radne grupe tekst Nacrta ove odluke, kojim se favorizuju uvoznički lobiji koji posluju u FBiH, uputi na mišljenje Vladi Srpske, Šarović je naveo da je “sve što je rekao Đokić čista demagogija, isprazna priča i gomila neistina”.\n“Dvije godine bezuspješno molim ministra Đokića i njegove saradnike da mi pomognu sa svojim mišljenjima neposredno ili kroz stručno radno tijelo kako bih pripremio novu odluku o kvalitetu tečnih naftnih goriva jer smo prema obavezama prema Energetskoj zajednici i novim EU standardima to trebali učiniti još 2016. godine”, naveo je Šarović.\nOn kaže da ne zna zbog čega je izostala Đokićeva podrška, zašto je, kako tvrdi, opstruisao rad jednog takvog organa i zašto nije dao svoj stav u poziciji Rafinerije nafte Brod i drugih domaćih proizvođača u okviru nove odluke i ranije preuzetih obaveza za modernizaciju Rafinerije.\nMinistar industrije, energetike i rudarstva RS-a Petar Đokić ocijenio je da je neprihvatljiv postupak Ministarstva vanjske trgovine i ekonomskih odnosa BiH da mimo utvrđene procedure i imenovane Radne grupe, tekst nacrta odluke o kvalitetu tečnih naftnih goriva u BiH uputi na mišljenje Vladi RS-a.\n“Dostavljanjem nacrta odluke direktno, bez njenog razmatranja na Radnoj grupi i postizanja konsenzusa, Ministarstvo vanjske trgovine i ekonomskih odnosa BiH izbjegava institucije RS-a i nastoji izvršiti prenošenje nadležnosti, dajući nepripadajuća ovlaštenja sebi i postavljajući odluku iznad zakonskog okvira RS-a”, naveo je Đokić.\nNafta 976 šarović 1 top 1802


Scareware za mobilne telefone: Android Defender\nMobilni telefoni, 03.06.2013, 08:54 AM\nLažni antivirusi su dobro poznati korisnicima Windows-a, pa čak i korisnicima OS X, ali kada je reč o mobilnim telefonima oni nisu česta pojava.\nCilj onih koji distribuiraju ove programe je da ubede korisnike da su im računari zaraženi virusima i Trojancima. Skeniranje računara je besplatno, ali čišćenje računara od nepostojećih malvera je ono što će distributeri lažnih antivirusa pokušati da naplate žrtvama.\nKorisnici koji odluče da plate, obično između 40 i 100 dolara, dobijaju lažni osećaj sigurnosti i ništa više. Računar nije ništa “čistiji” i bezbedniji nego na početku, kada je žrtva obaveštena o infekciji računara.\nStručnjaci Sophos-a otkrili su primerak Android scareware-a koji je nazvan Android Defender (Mobile Defender). Aplikacija nije naročito vešto urađena, ali pokazuje povećano interesovanje prevaranata za ekosistem Androida.\nAndroid Defender simulira otkriće pretnji na Android uređaju žrtve i zatim joj nudi da kupi aplikaciju i ukloni malvere sa mobilnog uređaja.\nKada se aplikacija instalira i pokrene, pojavljuje se obaveštenje da je mobilni uređaj zaražen, što nije daleko od istine, s obzirom da je instaliran scareware Android Defender. Android Defender skeniranjem uređaja otkriva malvere na uređaju. Analiza koda aplikacije otkriva da je korišćena Math.random() funkcija da se generiše lista virusa koje će aplikacija kasnije prijaviti. Većina virusa sa liste zaista postoji, a na listi se čak nalazi i poznati virus za Windows - Conficker.\nPosle otkrića nepostojećih pretnji na uređaju, savet da korisnik kupi aplikaciju i ukloni viruse sa telefona prerasta u pritisak da korisnik registruje proizvod. Međutim, pri pokušaju registracije, stručnjaci Sophos-a su naišli na problem - stranica za kupovinu licence ne radi. U Sophos-u su ipak, eksperimenta radi, izvukli aktivacioni kod iz koda aplikacije i aktivirali je, mada je ostalo nejasno zašto je sistem za aktivaciju zakazao.\nNakon klika na dugme “Activate”, došlo je do “pucanja” programa, ali kada je aplikacija ponovo pokrenuta, ispostavilo se da je aktivacija uspela i da je uređaj sada “potpuno zaštićen”.\nNovo skeniranje pokazuje da se sada aplikacija pretvara da je uklonila malvere koje je ranije navodno otkrila.\nAplikacija pamti koje je viruse “otkrila” i navodno uklonila, tako da kasnije ne može da dođe do greške i da ponovo prijavi iste viruse.\nAplikacija se pretvara i da se ažurira jednom dnevno.\nAko ste instalirali ovu aplikaciju, posle ove analize, jasno vam je da je morate odmah ukloniti. S obzirom da se ovakvu aplikaciju niste mogli da preuzmete sa Google Play marketa, već sa nekog sajta, to znači da vam je u podešavanjima telefona omogućena instalacija aplikacija i iz nepoznatih izvora. Preporuka stručnjaka je da isključite opciju “Unknown sources” i da instalirate pouzdani antivirus na telefonu.


PROSEČNA NETO ZARADA U OKTOBRU MESECU IZNOSI 49.901 DINAR\nRepublički zavod za statistiku saopštio je da je prosečna zarada (bruto) obračunata za oktobar 2018. godine iznosila 69.012 dinara, dok je prosečna zarada bez poreza i doprinosa (neto) iznosila 49.901 dinar.\nRast bruto zarada u periodu januar-oktobar 2018. godine, u odnosu na isti period prošle godine, iznosio je 5,9 odsto nominalno, odnosno 3,8 odsto realno.\nIstovremeno, neto zarade su porasle za 6,4 odsto nominalno i za 4,3 odsto realno.\nMedijalna neto zarada za oktobar iznosila je 39.278 dinara, što znači da je 50 odsto zaposlenih ostvarilo zaradu do navedenog iznosa.\nDa bi se obezbedila uporedivost podataka prilikom računanja indeksa, koja je narušena zbog prelaska na novu metodologiju od januara 2018. godine, podaci za 2017. godinu dobijeni su iz istog izvora i na isti način kao i podaci za 2018. godinu.\nIzvor: Press služba Vlade Republike Srbije, 25.12.2018.


Beograd izabran za domaćina EuroPrajda 2022 - Dijalog.net\nNaslovna Civilno društvo Beograd izabran za domaćina EuroPrajda 2022\nPostavljeno 21. September 2019.\nBeograd, 21. septembar 2019. – Beograd Prajd saopštio je da će Beograd biti domaćin, a da Beograd Prajd organizator evropske manifestacije „EuroPrajd 2022“, 2022. godine.\nKako se u saopštenju navodi, na godišnjoj konferenciji Evropske asocijacije organizatora prajdova (EPOA), Beograd Prajd je izabran u konkurenciji koju su činili gradovi Barselona, Lisabon i Dablin.\nDirektor za Evropu organizacije Civil Right Defenders i član organizacionog odbora Beograd Prajda Goran Miletić je kazao da će „EuroPrajd 2022“ biti mogućnost da se LGBT+ zajednica sa Zapadnog Balkana osnaži i reafirmiše promocija evropskih vrednosti i ljudskih prava u Srbiji.\nOn je dodao da će Beograd na taj način biti predstavljen kao nezaobilazna turistička destinacija, koja je bezbedna i otvorena za sve.\n„Verujemo da će EuroPrajd približiti regionalnoj i evropskoj javnosti pitanja od posebne važnosti za LGBT+ zajednicu u Srbiji i regionu, kao što su pravno regulisanje istopolnih zajednica. Sigurni smo da će EuroPrajd biti važan faktor u afirmaciji šireg društvenog konsenzusa i uvažavanja različitosti i sloboda„, kazao je Miletić.\nKoordinator Beograd Prajda Marko Mihailović kazao je da je izbor Beograda kao domaćina „EuroPrajda 2022“ velika potvrda rada Beograd Prajda i cilja kojeg su postavili pred sobom kada su počeli da ga organizuju.\n„‘EuroPrajd 2022’ u Beogradu nam daje priliku da Evropi i svetu pokažemo i pozitivne strane Balkana, ali najvaznije od svega je da ovim događajem želimo da ukažemo na duboke razlike koje imamo u društvu kao i na ozbiljan i sistematski problem diskriminacije i nejednakosti sa kojima se suočava LGBT+ zajednica na Zapadnom Balkanu„, istakao je on.\nOznakeEuro prajdLGBTljudska prava\nPrethodno Janković: Obrazac ponašanja među tinejdžerima sve više postaju omalovažavanje i netrpeljivost\nSledeće Diklić: Živim svoj posao još od studentskih dana\nTop Tags istraživanje Društvo konkurs mediji evropske integracije ljudska prava mladi Srbija i Evropska unija Evropska unija Civilno društvo Evropska komisija Vlada Republike Srbije lokalna samouprava vladavina prava OCD


60 paketića za mališane iz socijalno ugroženih porodica - Ozon Media\nSremska Mitrovica – Centar za socijalni rad “Sava” iz Sremske Mitrovice u saradnji sa “Dunav osiguranjem“ drugu godinu za redom organizovao je dodelu paketića mališanima iz socijalno ugroženih porodica.\nUkupno 60 novogodišnjih poklon paketa je uručeno mališanima u toku današnjeg dana u Pozorištu “Dobrica Milutinović” u Sremskoj Mitrovici.\n“Danas smo se okupili u pozorištu kako bi deci iz socijalno ugroženih porodica, nakon jedne pozorišne predstave koja će biti odigrana specijalno za njih, uručili bogate novogodišnje poklone. Ovaj događaj jeste rezultat dugogodišnje saradnje sa donatorom, Dunav osiguranjem, i mogu da kažem da su mu se deca iskreno radovala, da su vrlo srećna i zahvalna na pokolonima”, rekla je Snežana Stanisavljević, direktorka Centra za socijalni rad “Sava”.\nStanisavljević je objasnila da je Dunav osiguranje ove godine obezbedilo 60 bogatih paketa koje su uručilvali po jedan svakoj socijalno ugroženoj porodici.\n“Odlučili smo da po jedan paket dodeljujemo porodici jer su oni izuzetno bogati, pa će se tako za svako dete u porodici naći dosta slatkiša”, rekla je Stanisavljević.\nNada Kovačević ispred Dunav osiguranje, Filijala Sremska Mitrovica, kratko je rekla da je Kompanija Dunav osiguranje kao društveno odgovorna kompanije odlučila da predstojeće praznike ulepša mališima iz socijalno ugroženih porodica kako bi im pružili osećaj praznične atmosfere kako i dolikuje ovom period godine i da će i nardednih godina nastaviti sa istom akcijom.\nNa području Srema u saradnji sa centrima za socijani rad „Dunav osiguranje“ je obezbedilo paketiće za decu iz socijalno ugorženih porodica u Sremskoj Mitrovici, Pećincima, Inđiji i Šidu.\nMališani iz Šuljma napisali jedno od najlepših pisma Deda Mrazu


Nikolina Caković: Od "neobične" djevojčice do djevojke koja ispunjava fudbalske snove - Sportfem\nNikolina Caković: Od „neobične“ djevojčice do djevojke koja ispunjava fudbalske snove\nNikolina Caković je posljednja u nizu crnogorskih fudbalerki, koja će karijeru nastaviti u inostranstvu – 19-godišnja Podgoričanka uskoro ide u Grčku, nakon što je potpisala jednogodišnji ugovor sa klubom Doksa.\nTime se snovi djevojke koja se sa osam godina zaljubila u fudbal nastavljaju. A sve je počelo uobičajeno za crnogorske prilike…\n„Prvo sam igrala na školskom poligonu sa dječacima. Kasnije sam počela da treniram u školi fudbala Olimp, a nakon dvije godine prešla sam u ŽFK Mladost. Od malena sam pratila utakmice, zamišljala sebe na terenu, željela sam da postanem velika fudbalska zvijezda”, kaže Nikolina za Sportfem.\nPriča o djevojčicama, fudbalu i Crnoj Gori uvijek ima isti ton…\n“Bila sam neobična svima, jer ljudi nisu navikli da djevojčica igra fudbal. U početku je bilo čak i manje neobično, jer su mislili da sam dijete i da će me proći, ali sada kada kažem da igram fudbal – iskreno, čudno me gledaju”, iskrena je Nikolina.\nZato je njena i “misija” njenih saigračica iz reprezentacije Crne Gore i svih djevojaka koje se bave fudbalom da ti “čudni pogledi” prestanu.\n“Mislim da je vrijeme da se predrasude da je fudbal isključivo muški sport potpuno sruše. U ovom sportu žene mogu istinski da uživaju, da ispunjavaju svoja očekivanja i snove. Pokušala sam da se oprobam i u drugim spotovima, ali ljubav prema fudbalu bila je prevelika i shvatila sam da samo igrajući fudbal u potpunosti uživam”.\nKaže da joj je idol Zlatan Ibrahimović (“zbog njega sam se i zaljubila u fudbal”), da je od početka bila posvećena, i da je vrijedno i uporno trenirala, a da je neke snove već ispunila kada je obukla dres nacionalnog tima.\n“Igranje za reprezentaciju i predstavljanje svoje zemlje je najveća čast koju jedan sportista može da doživi , ali to je i velika odgovornost, ne samo na terenu, već uopšte i u životu. Ponosna sam što mogu da kažem da sam reprezentativka Crne Gore”.\nU najboljoj selekciji je nedavno debitovala, nakon što je prošla kadetsku i omladinsku reprezentaciju – i to golom, u prijateljskom duelu sa Bosnom i Hercegovinom za pobjedu 1:0.\n“Najveća želja mi je bila da postignem gol na debiju za A selekciju. Ispunila sam je”.\nSada kreće u novi izazov, u jaču ligu, potpisala je jednogodišnji ugovor sa grčkom Doksom.\n“Do ove saradnje je došlo zahvaljujuci mom agentu Stavrosu Gelijasu, Igoru Čađenoviću i Siniši Femiću. Iako mi je ovo prvi odlazak iz Crne Gore, nemam tremu, jer vjerujem u sebe i svoj kvalitet. Naravno da su očekivanja velika, a ja ću dati sve od sebe da predstavim sebe i svoju zemlju u najboljem svjetlu”, kaže Nikolina.\nSrodni člancinaslovnaNikolina CakovićŽenska fudbalska reprezentacija Crne Gore\nPuteljas i Crnogorčević pozitivne na koronavirus\nThe Best: Poznate tri kandidatkinje za najbolju fudbalerku svijeta


Tanjug 26. aprila 2022. 23:33\nPODGORICA – Predsednik Demokratske Crne gore Aleksa Bečić poručio je večeras u Herceg Novom sa protesta protiv formiranja manjinske vlade da će sva ta šarada brzo proći i da će uskoro biti održani novi izbori.\nBečić smatra da će u Crnoj Gori biti i predsedničkih i vanrednih parlamentarnih izbora, da će pobede građana tek doći, jer, kako je rekao, „ko jednom osvoji slobodu više je se ne odriče“.\n“Časno je otići u opoziciju, ali je nečasno ispisati stranice političke izdaje i zato tamo nećete videti nijednog Demokratu, jer je nama politički moral na prvom mestu“, naglasio je Bečić, prenosi RTCG.\nZamerio je strankama koje su se dogovorile o formiranju manjinske vlade što su u trenutku kada je trebalo da „pravna država zaživi punim plućima i počne da rešava najteže probleme društva što su kriminal i korupcija“, odlučile da sa poraženima koji su takav sistem u Crnoj Gori ustanovili naprave novu većinu.\nDodao je da je kratak, ali jasan put „od čuvenih spiskova za hapšenje kojima se teatralno mahalo u Skupštini, do saradnje i služenja onima sa tog spiska“.\nPotvrdio je da Demokrate neće prisustvovati sednici parlamenta na kojoj će biti imenovana nova vlada.\n„Demokrate neće otići na sednicu zavereničkog skupa na kojem planiraju da uspostave nelegalnu i nelegitimnu Vladu“, poručio je Bečić.


Velike gubitke su doživele avionske kompanije usled krize nastale Korona virusom. Ti gubici i dalje traju a mnoge države su, kao što je i Francuska, ogromnim finansijskim sredstvima pokušale da nadoknade te gubitke koliko toliko. Ipak polako se sve priprema za ponovno uvođenje letova pa su pojedine avio kompanije izašle i sa konkretnim datumima prvih letova.\nIako se i dalje ne zna do kada će test na Korona virus biti obavezan za ulazak u Srbiju, ne zna se takođe da li će spoljne granice Evropske unije biti zatvorene do septembra kako je najavio predsednik Francuske, Emanuel Makron. Uprkos tome čuvena low cost kompqnijq Wizzair je izašla sa konkretnim datumima i polascima iz Srbije sa aerodroma u Beogradu i Nišu prema evropskim destinacijama, uključujući i Pariz.


Policy brief: Uloga NVO u zaštiti od diskriminacije | Diskriminacija.ba\nBrief, koji je dio online biblioteke portala Diskriminacija, između ostalog nastoji da identificira probleme sa kojima se NVO sreću u sudskim postupcima protiv disriminacije, te da utvrdi koliko se njihovo uključivanje pokazalo efikasnim u praksi.\nBoris Topić, Centar za društvena istraživanja Analitika\nJedno od pitanja na koje se nastoji odgovoriti kroz ovu analizu je koliko su NVO iskoristile relevantne odredbe Zakona o zabrani diskriminacije BiH da se uključe u postupke pokrenute pred nadležnim sudovima, ali i da same pokrenu kolektive tužbe za zaštitu od diskriminacije.\nOvaj policy brief nastoji da identificira probleme sa kojima su se NVO susrele u tim svojim nastojanjima, te da utvrdi u kojoj mjeri se mogućnost njihovog uključivanja u postupke do sada pokazala efikasnom u praksi. U tom kontekstu, autor analizira i ulogu samog okruženja u kome NVO djeluju, ali i postojanje adekvatnih kadrovskih i finansijskih resursa za provođenje relevantnih zakonskih odredbi u praksi.\nBrief je pripremljen u okviru "Antidiskriminacijskog programa" koji koordinira i podržava Fond otvoreno društvo BiH.


Krivično pravo | studenti.rs\nPočetna Skripte Pravo Krivično pravo\nObjavio mwkcrew 18. jun 2013. Prijavi dokument\nVaženje krivičnog zakonodavstva RS (vremensko, prostorno i personalno)\nVremensko važenje krivičnog zakonodavstva označava da se na učinioca krivičnog dela primenjuje zakon koji je važio u vreme izvršenja krivičnog dela. Ukoliko je posle izvršenja krivičnog dela jednom ili više puta promenjen krivični zakon, primenjivaće se zakon koji je najblaži za učinioca. Prostorno važenje označava da se krivično zakonodavstvo Republike Srbije primenjuje na svakog ko ne njenoj teritoriji učini krivično delo. Pod teritorijom Republike Srbije računa se i vazduhoplov, bilo da je vojni ili civilni, pa se na učinioca primenjuje krivični zakon RS bez obzira da li krivično delo učinjeno u letu i bez obzira gde se vazduhoplov nalazio u vreme izvršenja krivičnog dela. Krivično zakonodavstvo važi za svakog ko u inostranstvu učini krivično delo koje se odnosi na ugrožavanje nezavisnosti, priznavanje kapitulacije ili okupacije, ugrožavanje teritorijalne celine, napad na ustavno uređenje, ubistvo naših najviših predstavnika, oružana pobuna, terorizam, sabotaža, diverzija, špijunaža i td…\nPersonalno važenje krivičnog zakonodavstva označava da krivično zakonodavstvo RS važi za stranca koji van teritorije Srbije učini prema njoj ili njenom državljaninu krivično delo, ako se zatekne na teritoriji Srbije ili bude ekstradiran.\nPojam krivičnog dela\nKrivično delo je ono delo koje je zakonom predviđeno kao krivično delo, koje je pritivpravno i koje je skrivljeno.\nNema krivičnog dela ukoliko je isključena PROTIVPRAVNOST ili KRIVICA, iako postoje sva obeležja krivičnog dela određena zakonom.\nPored navedenih objektivnih elemenata,potrebno je da postoje i subjektivna obeležja i to: da je delo učinjno sa UMIŠLJAJEM ili IZ NEHATA.\nOsnovna obeležja krivičnog dela\nOsnovna obeležja krivičnog dela su: radnja izvršenja, posledica, društvena opasnost dela, protivpravnost i krivica učinioca. Pod radnjom izvršenja poodrazumeva se ponašanje učinioca krivičnog dela zbog koga je došlo do izvršenja istog, bilo činjenjem ili propuštanjem. Radnja izvršenja krivičnog dela je samo ona kojom se izvršava krivično delo i koja je sadržana u opisu krivičnog dela. Na primer kod krivičnog dela krađe radnja izvršenja sastoji se u oduzimanju tuđe pokretne stvari. Posledica je ne samo pretpostavka krivičnog dela, njegove društvene opasnosti, već postojanje krivičnog dela kao društveno opasnog. Bez posledice nema krivičnog dela zbog nepostojanja društvene opasnosti.Društveno opasno delo je ono delo koje ugrožava ili povređuje određena pravna dobra, državu ili društvenu zajednicu kao celinu odnosno pojedinca, i koje je u određenom vremenu i mestu i u sklopu brojnih ekonomskih, političkih, i drugih prilika upućuje na zaključlak da je jedno ponsšanje učinioca društveno opasno. Protivpravnost postoji ako je delo protivno normi koja zabranjuje izvesno ponašanje ili koja naređuje određeno ponašanje.\n, Beograd, UNIVERZITET MEGATREND - Fakultet za državnu upravu i administraciju


Borbena obuka ruskih pilota promenjena u skladu sa iskustvom iz Sirije | Ruska reč\nBorbena obuka ruskih pilota promenjena u skladu sa iskustvom iz Sirije\n12. avgust 2017. Ruska reč\nPiloti rade na novim metodama i tehnikama vazdušnih napada na kopnene ciljeve, rekao je komandant VKS RF Viktor Bondarev\nBorbena obuka pilota u Vazdušno-kosmičkim snagama Rusije promenjena je u skladu sa iskutvom stečenim u Siriji. Ovo je povodom današnjeg praznika, 105. godišnjice snaga ruskog Ratnog vazuhoplovstva koje su 2015-te nasledile VKS RF, u intervjuu za Rossiя 24 rekao general-pukovnik Viktor Bondarev, komandant VKS RF.\nPosle rada u Siriji uneli smo određene izmene u planove borbene obuke, uneli smo izmene u obuku kadeta. Naravno da je borbena obuka u našim centrima pretrpela promene, uvežbavamo nove metode i tehnike napada na kopnene ciljeve, polazeći od onoga što se dešavalo u Siriji, rekao je on.\nNi jedan civil nije stradao od Vazdušno-kosmičkih snaga Rusije, mi uništavamo samo Islamsku državu, naglasio je komandant VKS RF.\nBondarev je istakao da je ruska vojna avijacija u Siriji postila odlične rezultate. On je rekao da je sirijska kampanja otkrila kako pozitivne, tako i negativne strane vazduhoplovne tehnike, koje su analizirane zajedno sa industrijom, prenosi agencija Tass.


džeparac - Blic Online\nTomas Gilbert mlađi (34) proveo je svoju ranu mladost surfujući u Hemptonsu i živeći na račun roditelja, a sada mu se sudi zbog ubistva oca, menadžera hedž fonda. Motiv ubistva je bio novac, piše “Njujork tajms”, kada su mu roditelji džeparac od 1.000 dolara nedeljno smanjili na 300.\nBAHATA BOGATAŠICA Ima džeperac veličine srpske plate IZ SNOVA, ali tvrdi: Živim kao SELJANKA\nRazmažena tinejdžerka Nikolet sa Beverl Hillsa tvrdi da ju je majka Nina naterala da živi "poput seljanke" nakon što joj je smanjila džeparac sa 5.000 na 1.000 dolara mesečno, odnosno sa skoro 420.000 hiljada dinara na nešto više od 98 hilljada dinara.\nOvako vatreni navijači BODRE omiljeni klub: Dečak celi DŽEPARAC KOJI JE UŠTEDEO poklonio FK Čelik\nNakon mnogo lepih priča koje su se desile u Čeliku jedna od njih je ostavila poseban utisak na sve prisutne.\nStudenti tokom školovanja retko imaju piliku da rade honorarno, a i oni koji žele da zarade džeparac zvanično nemaju kome da se obrate i uglavnom se sami snalaze.\nBanjaluku su ODUŠEVILE: Tri vredne devojčice prodaju limunadu da ZARADE DŽEPARAC\nTri vredne devojčice postavile su danas na Kupusištu mali štand. Na štandu kasa, a pored bokal, čaše sa limunadom i pokoja igračka kako bi se uz trgovinu i zabavile.\nDžeparac za užinu troše na tikete i slot aparate: Maloletnike pod hitno istrgnuti iz KANDŽI KOCKE\nMaloletničko kockanje, koje je najizraženije u sportskim kladionicama, ozbiljan je problem kojim će se u narednom periodu intenzivnije baviti i Republička uprava za igre na sreću širom RS, kako bi najmlađi bili istrgnuti iz kandži ove pošasti.\nStudenti iz BiH do džeparca u nemačkim restoranima\nStudenti iz BiH su sve više zainteresovani da letnji raspust, umesto odmarajući, iskoriste da odu u Nemačku i nađu posao.\nMladi u Srbiji mesečno uspevaju da prežive i sa 3.000 dinara džeparca mesečno, a dobijeni novac najčešće potroše na piće sa prijateljima, pokazuju prvi rezultati "Blicove" ankete.\nIZLASCI, GARDEROBA, CIGARETE... Kako dolazite do DŽEPARCA i na šta ga trošite?\nKoliko mesečno novca mladi u Srbiji mogu da zarade? Da li vam roditelji daju džeparac ili sami zaradite nekim povremenim poslovima? Pozivamo vas da učstvujete u našoj anketi i da u komentarima podelite sa nama vaša iskustva.\nUPRKOS BOLESTI SAM ZARAĐUJE DŽEPARAC Prijedorčanin “staklenim” rukama oživljava i labudove\nDragana Radočaja iz mesta Ljeskare, kod Prijedora, izuzetno retka bolest staklenih kostiju nije sprečila da se uspešno bavi neobičnim hobijem izrade 3D figurica od papira.\nOsuđenici za džeparac sređuju ulice i šetališta\nTramp: Moje dvoje dece neće glasati za mene i zbog toga će ostati bez džeparca\nAktuelni favorit za predsedničkog kandidata republikanaca Donald Tramp kazao je da se dvoje od njegovo petoro dece nije na vreme registrovalo za glasanje i u šali rekao im više neće davati džeparac, prenosi Rojters.\nDeca Eltona Džona zarađuju džeparac\nBogatstvo britanskog pevača, Eltona Džona (68) procenjuje se na milijardu evra, ali njegovi sinovi svoj džeparac moraju da zarade tako što će obavljati kućne poslove.


Šćekić: Traženo je 400 miliona kako bi se zatvorio prethodni dug i servisirala tekuća potrošnja – СНП\nŠćekić: Traženo je 400 miliona kako bi se zatvorio prethodni dug i servisirala tekuća potrošnja\nДатум чланка 07/06/2022\nНема коментара на Šćekić: Traženo je 400 miliona kako bi se zatvorio prethodni dug i servisirala tekuća potrošnja\nMinistar finansija Aleksandar Damjanović istakao da postoji dopis Montefarma prema Fondu, koji će biti predmet posebne analize nadležnih. U tom dopisu od kraja maja, tvrdi Damjanović, cifre su neuporedivo veće od onih koje se predstavljaju. Tako Montefarm, navodi on, obavještava da mu do kraja 2022. treba još 92 miliona za nesmetano funkcionisanje\nMinistar zdravlja Dragoslav Šćekić kazao je danas da se zdravstveni sistem mora ojačati i pronaći sredstva za njegovo funkcionisanje.\nOn je na konsultativnom saslušanju na skupštinskom Odboru za zdravstvo, rad i socijalno staranje rekao da 332 eura nije dovoljno za funkcionisanje, te da je traženo 400 miliona kako bi se zatvorio prethodni dug i servisirala tekuća potrošnja.\nŠćekić je pitao kako će se finansirati zdravstveni sistem, ako nije bilo 50 miliona eura za pokrivanje duga Fonda za zdravstveno osiguranje.\n„Ako pričamo iz ugla građana i političkih predstavnika, kako neko nije mogao da uplati 50 miliona za dug, a može da nadomjesti 200 miliona eura“, rekao je Šćekić.\nMinistar finansija Aleksandar Damjanović kazao je da je iluzorno očekivati da se dug Fonda dovede na nulu, te da su očekivaja da se dug ne prenosi u narednu godinu.\nOcijenio je da je nov način finansiranja olakšao, da je novac ubačen u tekuću potrošnju, a da ostatak treba vrlo pažljivo planirati sa dodatnim budžetskim transferima kako bismo imali održiv sistem.\nDamjanović je istakao da postoji dopis Montefarma prema Fondu, koji će biti predmet posebne analize nadležnih.\nU tom dopisu od kraja maja, tvrdi Damjanović, cifre su neuporedivo veće od onih koje se predstavljaju. Tako Montefarm, navodi on, obavještava da mu do kraja 2022. treba još 92 miliona za nesmetano funkcionisanje.\nPojasnio je da prema dopisu za ljekove i medicinska sredstva fali 29 miliona, dok dug prema dobavljačima iznosi 37 miliona eura.\nŠćekić jeste za povećanje zarada ljekarima, ali…\nŠćekić je istakao da je 65 državnih apoteka moglo da servirisa potrebe građana. Kazao je da se javni poziv za privatne apoteke i klinike završen prošle jeseni, te da se efekti toga, između ostalog i smanjenja broja privatnih apoteka u ugovornom odnosu sa Fondom, mogu vidjeti tek ove godine.\nŠćekić je kazao da se novac godinama usmjeravao prema privatnom sektoru i da to treba istražiti.\nIstakao je da mu je prioritet dok je rukovodio Fondom bio da prvo plaća obaveze prema državnim zdravstvenim ustanovama, a ostalima u definisanim rokovima od 60 ili 90 dana.\nŠćekić je optužio bivšeg državnog sekretara Ministarstva finansija da je direktno sa jednom privatnom veledrogerijom pregovarao o plaćanju duga od sedam miliona eura.\nOn je istakao da jeste za povećanje zarada ljekarima, ali onima koji rade, poručivši da ima i onih koji „do 15 sati ne rade, a onda idu da rade dopunski kod privatnika“.\nMugoša: Napravljeni dilovi za koje javnost ne zna, ali će uskoro o njima čuti\nPoslanik Socijaldemokrata (SD) Boris Mugoša odgovorio je Šćekiću da, s obzirom na nezadovoljstvo menadžmentom određenih ustanova, sada ima mogućnost da ga smijeni.\nIpak, poručio je da ne vjeruje da će se to desiti jer su, kako tvrdi, „napravljeni dilovi za koje javnost ne zna, ali će uskoro o njima čuti“.\nMugoša je, između ostalog, istakao da se naknade specijalizantima za odvojeni život moraju plaćati, kao i dug prema privatnim apotekama jer se dovodi u pitanje podizanje ljekova na recept pa građani moraju da ih plaćaju iz džepa.\nEraković: Zbog „Evrope sad“ dovedena u pitanje redovna isplata zarada svim zdravstvenim radnicima\nPoslanik DPS Jevto Eraković kazao je da se obistinilo sve što su poslanici te partije rekli 2021. godine i istakao da je zbog programa „Evropa sad“ dovedena u pitanje redovna isplata zarada svim zdravstvenim radnicima u Crnoj Gori.\n„To su rezultati vaše politike. Hrabro je i pošteno što ste to danas saopštili, ali mora li neko da odgovara za ove eksperimente koji se sprovode nad građanima Crne Gore“, rekao je on.\nEraković je kazao da stanje u zdravstvenom sistemu nije bilo idealno ni ranije, ali je upitao Šćekića šta bi radili da su 2019. godine imali budžet od 237 miliona eura.\nOcijenio je da je zdravstveni sistem stihijski vođen i da ništa iz kapitalnog budžeta nije realizovano tokom 2021. godine, iako je postojao novac u budžetu za to.\nPoslanica Demokratske Crne Gore Tamara Vujović kazala je da bi izdvajanje od 400 miliona eura iz budžeta bilo dovoljno da se zaokruži zdravstveni sistem, ako je novac dobro i pravilno iskorišćen. Ocijenila je da održivost zdravstvenog sistema neće biti dovedena u pitanje.\nVujović je upitala ministra zdravlja i kako je nakon 12 dana mandata, odnosno na osnovu koje analize, procijenio da je neophodno zaključiti ugovor sa turskom klinikom Liv hospital za iste usluge za koje je već postojao ugovor sa privatnom klinikom, podsjećajući ga da je neposredno prije toga kritikovao jačanje privatnog zdravstvenog sektora na štetu javnog.\n← Bogdan Božović, poslanik SNP CG, intervju… Gradska TV… → Сусрет Јоковић – Гандел: државе које традиционално његују блиске и пријатељске односе


Ambasador Mondoloni je otvorio konferenciju posvećenu energetskoj tranziciji zbog klimatskih promena i poručio da je to veoma važna tema i stoga je cilj skupa da privuče pažnju javnosti, kako bi se razvila svest o potrebi delovanja.\nOn je rekao da postoji veliki potencijal za saradnju Srbije i Francuske u oblasti obnovljivih izvora energije, kao i da se može očekivati da se tokom predstojeće posete francuskog predsednika Emanuela Makrona Beogradu potpiše i sporazum o saradnji u oblasti geotermalne energije. Reč je o saradnji u oblasti geotermalne energije između Strazbura i Vojvodine, u okviru francuskog programa vezanog za električnu energiju.\nAmbasador Mondoloni je objasnio da je urađena studija o potencijalnoj saradnji u oblasti geotermalne energije, i to sa tri grada u Vojvodini i jednim gradom na jugu Srbije gde, kako je rekao, postoje mogućnosti da se razviju postrojenja za korišćenje obnovljivih izvora energije. Zbog toga postoji potencijal za odgovarajuće investicije u toj oblasti.\nPrema rečima Sakelarisa Hurdasa, šefa III sektora operacija Delegacije EU u Srbiji, veliki je značaj obnovljivih izvora energije u borbi protiv globalnog zagrevanja. Zbog toga su Evropska komisija i zemlje članice Evropske unije uspostavile pravila kako bi se olakšale privatne investicije u “čiste energije”.\n“Udeo obnovljive energije u finalnoj potrošnji u EU dostigao je 2017. godine 17,52 odsto, a cilj je 20 odsto do 2020. godine. Novom Direktivom o obnovljivoj energiji predviđeno je da taj udeo bude 32 odsto do 2030. godine”, istakao je Hundas.\nOn je rekao da EU pruža podršku Srbiji u toj oblasti na njenom putu ka članstvu u EU, podsetivši da je Srbija postavila cilj da do 2020. godine udeo obnovljive energije u potrošnji bude 27 odsto, a u saobraćaju do 10 odsto.\nTakođe, EU pomaže Srbiji u unapređenju energetske efikasnosti javnih objekata i podržava akcije smanjenja azot-oksida u TENT-u A4.\nPredstavnik Programa Ujedinjenih nacija za razvoj (UNDP) Žarko Petrović je naglasio da je UNDP realizovao oko 7.000 projekata iz oblasti zaštite životne sredine u koje je uloženo oko 3 milijarde dolara. Kad je reč o Srbiji, u prethodnih pet godina UNDP je sproveo nekoliko projekata, koji su pomogli da se smanji emisija štetnih gasova, uklone barijere za tržište biomase i omogući pomoć za šest postrojenja za proizvodnju električne energije iz poljoprivrednog otpada.\nPrema njegovim rečima, inovacije i uključivanje privatnog sektora su ključni za borbu porotv klimatskih promena. “Od 111 inovativnih projekata, odobreno je 39, a 5 najboljih su finansijski podržani”, naveo je Petrović.\nGovoreći o klimatskim promenama, on je istakao da ukoliko sada počne da se radi na smanjenju zagađenja moguće je prilagođavanje na predstojeće klimatske promene, zbog čega je od izuzetnog značaja da se podstiče svest kod ljudi o značaju upotrebe obnovljivih izvora energije.\nRukovodilac Grupe za zaštitu zemljišta i obnovljivih izvora energije u Ministarstvu zaštite životne sredine Slobodan Cvetković je istakao da, i pored činjenice da se o toj temi mnogo govori, raste upotreba fosilnih goriva za 2-3 odsto godišnje.\n“Što se tiče Srbije, postavljeni su ambiciozni ciljevi u oblasti upotrebe obnovljivih izvora energije, ali je ugalj i dalje dominantan izvor energije. To za rezultat ima da se godišnje stvara 5,5 miliona tona pepela, koji zagađuje okolinu”, naglasio je Cvetković.\nOn je rekao da Srbija priprema strategiju o borbi protiv klimatskih promena i zakon koji treba da uvede određene mere, koje su obaveza na putu ka EU u toj oblasti.\nKonferenciju "Osvajanje obnovljivih izvora energije", koja je deo projekta "Karavan za klimu #2", organizovali su Francuski institut u Srbiji i Program Ujedinjenih nacija za razvoj (UNDP), u saradnji sa Francuskim institutom u Parizu, SUEZ grupom i Delegacijom Evropske unije u Srbiji.\n"Karavan za klimu #2"je putujući projekat, koji je pokrenuo Francuski institut u Srbiji, uz podršku SUEZ grupe, u partnerstvu sa Ministarstvom zaštite životne sredine Republike Srbije, Ministarstvom rudarstva i energetike Republike Srbije, Stalnom konferencijom gradova i opština, Programom Ujedinjenih nacija za razvoj (UNDP), Delegacijom Evropske unije i Centrom za promociju nauke.\nCilj konferencije, koja se održava u okviru projekta "Karavan za klimu #2" i Evropske nedelje za obnovljive izvore eneregije, jeste informisanje javnosti o povezanosti između fosilnih goriva i klimatskih promena, težnja ka racionalnom korišćenju energije i isticanje rešenja koja već postoje u korišćenju održivih i čistijih izvora energije. Takođe, namera je da se ukaže na potencijale obnovljivih izvora energije u Srbiji. Srpski startapovi i organizacije civilnog društva preneće svoja iskustva i prikazati uspehe koji su postignuti u Srbiji na samom početku energetske tranzicije, neophodne za smanjenje emisija gasova sa efektom staklene bašte, a kako bi se ublažio efekat klimatskih promena u Srbiji.


Online prodaja Bebi Centar - Beograd i Srbija\nOnline prodaja Bebi Centar\n069/550 12 22\nOnline prodavnica Bebi Centar namenjena je, pre svega, roditeljima koji imaju bebe i decu mlađeg uzrasta. Bebi Centar Vam nudi najbolju kupovinu u kombinaciji sa kvalitetnim proizvodima poznatih brendova. Vaše potrebe, počev od prvih stvari za novorođenče, decu i roditelje, biće zadovoljene.\nBebi Centar je specijalizovana kompanija za prodaju krupne bebi opreme. U ponudi online prodaje Bebi Centar možete naći razne modele i proizvođače kolica za decu (uzrasta od novorođenčeta do 3 godine), auto sedišta (svih grupa), stolica za hranjenje (jednopoložajna i višepoložajna), krevetići (drveni i prenosni), ogradice (raznih veličina i oblika), dubci (šetalice), ležaljke za bebe, grejači i sterilizatori za flašice, alarmi za bebe, noše za decu, igračke za bebe i decu i još puno zanimljivih stvarčica namenjenih prvenstveno bebama i deci.\nBebi Centar je kompanija koja brine o najmlađima, već 20 godina. Zadovoljstvo kupaca kupljenim proizvodom i pruženom uslugom, obavezuje Bebi Centar da i dalje pažljivo bira brendove koje distribuira i uvozi. U ponudi Bebi Centra možete naći artikle poznatih robnih marki: Bertoni Lorelli, Kids II, Disney, Avent, Nania, Pegolini, Peg Perego, Canpol, Jungle, Smart Trike, Chipolino,…\nSvojom internet prodavnicom, online prodaja Bebi Centar ulazi u Vaš dom, u svakom trenutku i nudi Vam izbor kvalitetnih proizvoda štedeći Vaše vreme i novac.\nauto sedista za decu beograd, bebi krevetac, bebi oprema beograd, butici za decu beograd, decije igracke beograd, deciji butici beograd, hranilice za bebe beograd, igracke za bebe beograd, igracke za decu beograd, kolica za bebe beograd, krevetac za bebe beograd, krevetac za bebe cene, ogradice za bebe beograd, oprema za bebe beograd, prodaja bebi opreme beograd, prodavnice bebi opreme beograd


Planirana isključenja struje od subote do srede - TV, radio i internet Biser, Pozarevac\nPlanirana isključenja struje od subote do srede\n11. 09 2020.Požarevac, Vesti\nZbog planiranih radova bez električne energije ostaće potrošaći u subotu, ponedeljak, utorak i sredu.\nU subotu, 12. septembra, bez električne energije od 10 do 14 časova, zbog radova na dalekovodu biće Golubac, naselja Ridan, Livadica, Jelenska Stena, Brodoservis, Brnjica, Orlovi, Čezava, Glavičica, Turski Potok, Dobra i Kožice.\nU ponedeljak, 14. septembra, od 9 do 14 časova, zbog radova na niskonaponskoj mreži, bez struje biće deo naselja Dubravica između KBTS Dubravica 3 i TS Kula Dubravica.\nU utorak 15. septembra, od 9 do 14 časova, zbog radova na niskonaponskoj mreži, bez električne energije biće ulica Jelene Ćetković u Požarevcu.\nU sredu, 16. septembra, od 08:30-14:00, bez električne energije biće Požarevački partizanski odred od broja 53 do broja 161 sa bočnim ulicama i deo ulice Filipa Višnjića od broja 61 do ulice Požarevački partizanski odred.


Izašao dvanaesti eVOC Newsletter – Jun 2022 | eVOC Srbija\nPočetna Info centar Izašao dvanaesti eVOC Newsletter – Jun 2022\nIzašao dvanaesti eVOC Newsletter – Jun 2022\nU junskom izdanju našeg Newsletter-a, predstavljen je Izazov za inovacije za čistiji vazduh koji ima za cilj da podrži sprovođenje inovativnih ideja koje će doprineti smanjenju zagađenja i poboljšanju kvaliteta vazduha na lokalnom nivou. Na javni poziv za učešće u ovom Izazovu do 27. juna 2022. godine mogu da se prijave jedinice lokalne samouprave, javna i privatna preduzeća, mala i srednja preduzeća, kao i naučno-istraživački instituti, koji imaju inovativne ideje za poboljšanje kvaliteta vazduha. Ovaj poziv u formi izazova objavio je Program Ujedinjenih nacija za razvoj (UNDP) u Srbiji uz podršku Evropske unije, i u partnerstvu sa Ministarstvom zaštite životne sredine, Švedskom agencijom za međunarodni razvoj i saradnju (SIDA) i Evropskom investicionom bankom (EIB).\nMinistarstvo privrede Republike Srbije raspisalo je Javni poziv za dodelu bespovratnih sredstava u okviru Programa podrške malim preduzećima za nabavku opreme u 2022. godini. Ministarstvo privrede u saradnji sa Razvojnom agencijom Srbije i uz podršku projekta „Srbija i EU – Oprema za privredu“ koji finansira Evropska unija, dodeljuje bespovratna sredstva mikro i malim preduzećima, preduzetnicima i zadrugama u ukupnoj vrednosti bespovratnih sredstva od oko 3,1 milijarde dinara. Cilj Programa jeste podrška investicijama i podsticaj bržem privrednom razvoju. Javni poziv otvoren je dok se raspoloživa sredstva ne utroše, a najkasnije do 31. decembra 2022. godine.\nJavni poziv za dostavljanje predloga projekata za nabavku opreme i uvođenje usluga za preduzetnike, mikro i mala preduzeća u okviru podrške Evropske unije razvoju opština EU PRO Plus Program takođe je nedavno raspisan. Cilj programa je doprinos rastu i razvoju i konkurentnosti mikro i malih preduzeća u regionima Šumadije i zapadne Srbije i Južne i istočne Srbije. Rok za prijavu je 30. jun 2022. godine do ponoći po lokalnom vremenu.\nPored novih, podsetili smo vas na programe koji su još uvek otvoreni a koje smo predstavili u nekom od prethodnih brojeva.\nOvo je dvanaesti u nizu Newsletter-a eVOC Srbija projekta posvećen upravo ovom segmentu podrške VOC operaterima i nadamo se da ćemo i na ovaj način pružiti pomoć i ponuditi odgovore od interesa.\nPrevious Članak\tOdržana deveta sektorska radionica projekta eVOC Srbija za predstavnike sektora hemijskog čišćenja i inspekciju\nNext Članak\tNewsletter jun 2022. eVOC Srbija


Fiat 500L kao hibrid – AUTOSRBIJA.CLUB\nOvo su vesti koje stižu iz Baloka gde je Serdjo Markione predstavio, sa svojim najbližim saradnicima, petogodišnji plan vezan za poslovanje grupacije “FCA”\nMarkione je, sudeći prema tviterima iz FCA grupe i navodima italijanskih medija, najavio da će porodica “fijat 500″ biti zelena” i da će “500” biti potpuno električni a “500 x” i “500 L” hibridni modeli. Praviće se i model “500 gardiniera”, a proizvodnja “pande ” će iz Italije biti preseljena u Poljsku.\nČini se da je “puntu”, bar u Evropi odzvonilo, neke verzije će se praviti u Latinskoj Americi, a neizvesno je šta će biti sa “tipo” porodicom koja se pravi u Turskoj.\nNajviše vremena je Markione potrošio predstavljajući brendove “Jeep” i “Alfa Rpomeo” koji će činiti i okosnicu, zajedno sa “Maseratijem” koji će vrlo brzo biti konkurencija “Tesli” proizvodnje i tržišnog plasmana FCA.\nTako je najavljeno da će “Jeep” vrlo brzo ostati bez dizel motora, a da će se na tržištu pojaviti verzije sa hibridnim pogobom. “Ačlfa” će do 2022. sa 170.000 prodatih jedinica u 2017. morati da dostigne zacrtanih 400.000 prodatih vozila a u tom nastojanju pomoći će povratak legendi modela “8 C kompeticione” i “GTV”…\nDo sredine ovog meseca dug “Fijata” će u potpunosti biti isplaćen…


Elektroprivreda BiH danas slavi 75 godina postojanja - Tešanj.ba\nElektroprivreda BiH danas slavi 75 godina postojanja\nSedmog septembra 2020. godine Javno preduzeće Elektroprivreda BiH d.d. – Sarajevo obilježava 75 godina postojanja.To je datum stupanja na snagu Uredbe o osnivanju Električnog preduzeća Bosne i Hercegovine „ElektroBiH“, koju je, 30. augusta 1945. godine, donijela Narodna Vlada Bosne i Hercegovine.\n– Danas je JP Elektroprivreda BiH društveno odgovorna, moderno organizovana, tržišno orijentisana kompanija čije je djelovanje, misija i značaj od strateške važnosti za energetsku nezavisnost, privrednu stabilnost, razvoj i ekonomsko zdravlje Bosne i Hercegovine – navode iz EPBiH.\nKompanija električnom energijom snabdijeva više od 774 hiljada kupaca. Raspolaže s instaliranim proizvodnim kapacitetima 1.682 MW i zapošljava više od 4.340 zaposlenika, raznih profila i stepena stručnosti.\nAdmir Andelija, generalni direktor, povodom jubileja izjavio je da su pred JP Elektroprivreda BiH obaveze i odgovornost za ispunjavanje zadataka iz zakonodavstva EU o energiji, okolišu, konkurenciji i obnovljivim izvorima.\nNaglasio je da predstoji okončanje procesa restrukturiranja kompanije, koji će rezultirati značajnim organizacionim promjenama, ali i modernizacija i restrukturiranje Koncerna EPBiH.\n– Posvećenost unapređenju pozicije na otvorenom tržištu električne energije, kompanija potvrđuje kontinuiranim jačanjem konkurentske sposobnosti. Jubilej je prilika za podsjećanje da snagu JP Elektroprivreda BiH čine kapaciteti, ali najveća vrijednost su zaposlenici, njihovo znanje, sposobnost, iskustvo, istrajnost i posvećenost radu – naglasio je Andelija.\nJP Elektroprivreda BiH trenutno realizuje najvrijednije investicije u zemlji: provodi pripremne radove za izgradnju Bloka 7 450 MW u TE „Tuzla“ i gradi prvu vjetroelektrnu na platou Podveležja, koja će omogućiti godišnju proizvodnju cca 130 GWh električne energije.\nIstovremeno, Elektroprivreda BiH razvija i priprema se za izgradnju drugih termo potencijala i proizvodnih kapaciteta iz obnovljivih izvora energije, uz unapređenje distributivnog sistema i dalje unapređenje odnosa sa kupcima.\n– Dugoročni, održivi razvoj, odgovorna ulaganja, konkurentnost i ekonomski rast čine poslovnu politiku kompanije, a strateško opredjeljenje je gradnja zamjenskih termo kapacitata i kapacitata iz obnovljivih izvora uz poštivanje evropskih politika i domaće legislative. Cilj JP Elektroprivreda BiH je stalno ići naprijed i biti pokretač napretka i jačanja privrede Bosne i Hercegovine – navode iz kompanije.\nPrethodni članakDanas dženaza poginulim tešnjacima\nNaredni članakBh. proizvodi lakše idu u EU


Donosimo AUDIO zapis sa kompletne sjednice\nVršilac dužnosti načelnika Odjeljenja za finansije Zorka Umićević detaljno je prezentovala strukturu planiranih prihoda i rashoda, naglašavajući da će najvažniji opštinski dokument biti upućen na javnu raspravu. Prema njenim riječima, poreski prihodi planirani su u iznosu od 5,2 miliona, neporeski 910.00, a primici od zaduženja 3,5 miliona KM. U strukturi rashoda najveće stavke su tekući troškovi – 3,8 miliona KM, kapitalne investicije -1,6 miliona i grantovi - 576.600 KM.\nU širokoj skupštinskoj raspravi odbornici su iznosili različite ocjene predloženog Nacrta budžeta, mada je bilo i stavki koje su zajednički pozdravili, kao što su izdvajanja za Udruženje penzionera i „Moju nadu“.\nIz SNSD-a su ukazivali na vrijedne kapitalne investicije, pomoći HET-a i najavljenu podršku Vlade RS, uz naglašavanje da je budžet razvojni i pravedan. Odbornici SDS su ocijenili da će planirani prihodi biti teško ostvareni. Smatraju da se investicije finansiraju najviše zahvaljujući kreditu, a imali su i primjedbe vezane za subvencije proizvođačima mlijeka i raspodjelu sredstava za sport. Iz Socijalističke partije su kao pozitivno ocijenili što postoji jasan plan utroška kreditnih sredstava i što su povećani poreski prihodi. Ponovili su i raniji stav o potrebi održavanja posebne sjednice o radu i finansiranju sportskih kolektiva.\nRasprava o Nacrtu budžeta nije mogla proteći bez diskusije o platama opštinskih funkcionera.\nSNSD je predložio Zaključak da se prije usvajanja konačne verzije budžeta za 2018. godine preispitaju visine naknada funkcionera i dovedu u balans sa opštinama iz okruženja, a da se ta sredstva usmjere za finansiranje pripravnika. Iz Socijalističke partije smatraju da funkcioneri sami treba da odluče da li su za smanjenje plata i da bi eventualne uštede po tom osnovu trebalo namijeniti porodicama sa četvoro i više djece. DNS je ponudio i konkretan prijedlog za smanjenje primanja funkcionera pozivajući se na Zakon o lokalnoj samoupravi. Plate zaposlenih u opštinskoj administraciji kritikovali su odbornik SRS Darko Marić i nezavisni odbornik Suzana Kešelj.\nNakon usaglašavanja odbornika političkih partija koje čine većinu u Opštinskom parlamentu prihvaćen je Prijedlog zaključka SNSD-a, s tim da se razmotri i prijedlog DNS-a. Amandman nezavisnog odbornika Suzane Kešelj kojim je zatraženo da se polovina granta za političke partije preusmjeri za zapošljavanje pripravnika nije dobio potreban broj glasova.\nNacrt budžeta usvojen je glasovima skupštinske većine, dok su opozicioni odbornici bili uzdržani. Opštinsko odjeljenje za finansije zaduženo je da do narednog zasjedanja o ovom dokumentu provede javnu raspravu.\nŠiroka skupštinska rasprava vođena je i tokom Izvještaja o realizaciji budžeta za devet mjeseci 2017. godine.\nV.d. načelnika Odjeljenja za finansije Zorka Umićević naglasila je da je u izvještajnom periodu punjenje budžeta teklo prema planu i da je na većini stavki došlo do smanjenja troškova. Dodala je da su isplaćeni i dugovi iz ranijeg perioda. Opozicija je kritikovala kreditno zaduženje i izrazila sumnju u obećane grantove Vlade RS, a vlast se pohvalila započetim projektima i spremnošću da rješava probleme građana.\nIzražavajući zadovoljstvo izvršenjem budžeta načelnik opštine Milenko Avdalović podsjetio je da su isplaćene stipendije, podsticaji i druge obaveze, da je urađeno dosta na uređenju grada i da su u pokrenuti značajni infrastrukturni projekti.\nDanašnjim raspravama o budžetu opštine Nevesinje prethodilo je poništenje Odluke o rebalansu budžeta za 2017. godinu. Kako je obrazloženo, na prethodnoj sjednici Opštinskog parlamenta ponovljenim glasanjem po istoj tački dnevnog reda prekršen je Poslovnik o radu Skupštine Opštine. Bio je ovo povod za nove skupštinske razmirice.\nOdbornici PDP-a i SDS-a su tražili da im se predsjednik Opštinskog parlamenta Momčilo Vukotić izvini zbog izjava u medijima nakon 11. sjednice, a Darko Marić je tražio čak i da podnese ostavku. Iz većine su odgovorili da je poništenje sporne odluke akt odgovornih ljudi.\nVećinom glasova prihvaćen je prijedlog načelnika za skraćenje roka za ponovno razmatranje Prijedloga odluke o rebalansu budžeta za 2017. godinu, tako da je ovaj dokument usvojen već u narednoj tački dnevnog reda.\nPreostali tok zasjedanja protekao je uz kratke diskusije i mahom jednoglasne odluke. Usvojen je zaključak o uključivanju javnih ustanova Turistička organizacija i Centar za informisanje i kulturu u Trezor opštine Nevesinje. Prilikom usvajanja Programa rada zimske službe odbornici su iskazali potrebu za nabavkom mašine koja bi čistila trotoare, što je načelnik opštine i prihvatio.\nNa današnjem zasjedanju bez rasprave je usvojen Program zajedničke komunalne potrošnje za 2018. godinu, te Odluka o određivanju matičnih područja opštine Nevesinje.\nProgramom utroška namjenskih sredstava od posebnih vodnih naknada za 2018. godinu predviđeno je da se planiranim prihodom od 35.000 KM finansira izgradnja sistema za odvođenje oborinskih voda u Ulici Miloša Oblića. Ovaj Program biće dostavljen na saglasnost JU „Vode Srpske“.\nOdbornici su usvojili Plan korištenja sredstava privrednih društava i drugih pravnih lica za realizaciju posebnih mjera zaštite od požara za 2018. godinu. Kako je obrazloženo, ova sredstva će se koristiti za rekonstrukciju Vatrogasnog doma i nabavku vatrogasne opreme\nNa današnjem zasjedanju Opštinskog parlamenta donesena je Odluka o raspisivanju Javnog konkursa za izbor i imenovanje sekretara Skupštine opštine Nevesinje. Utvđeni su i kriterijumi za izbor, te imenovana Komisija za sprovođenje postupka po javnom konkursu.


Evidentno je da organizovanost i finasijsku nezavisnost UVPS, zbog servilnosti prema vlastima, pod raznim izgovorima, nisu iskoristili u zaštiti dostojanstva i prava svojih članova i penzionera Srbije. Propusti u organizovanju i sprovođenju narodne inicijative, koji su najverovatnije sa namerom napravljeni, toliko su očigledni da je obraćanje Kasacionom sudu neozbiljno. Manje je verovatno da su navedeni propusti rezultat pravničkog neznanja. Verovatno će, kao i ranije, halabukom ubediti jedan broj svojih članova da su „sve učinili“. Pretnje protestima koje bi organizovalo UVPS su dimna zavesa koja je poslednjih desetak godina prečesto korištena. Previđaju da informacioni mrak koji su članovima nametnuli “Veteranom”, listom koji štampaju, nestaje. To se praktično i vidi po broju penzionera koji su se „odrekli“ članstva u UVPS.


Kajmanski Otoci potpisali sporazum protiv utaje poreza sa SAD-om - Klix.ba\nbiznis Kajmanski Otoci potpisali sporazum protiv utaje poreza sa SAD-om\nKajmanski Otoci potpisali sporazum protiv utaje poreza sa SAD-om\n2.12.2013. u 09:30\nSAD utaja poreza Kajmanski Otoci\nKajmanski Otoci potpisali su sporazum o borbi protiv utaje poreza sa SAD-om, a u skladu sa kontroverznim zakonom iz 2010. godine, koji je doveo do toga da se neki američki iseljenici odreknu svog državljanstva.\nAmeričko Ministarstvo finansija saopćilo je da su SAD potpisale sporazum sa Kajmanskim Otocima kako bi sproveli Zakon o usklađenosti poreza na deviznim računima (FATCA), u pokušaju da promoviraju transparentnost.\nKajmanski Otoci su jedan od najvećih svjetskih vanteritorijalnih finansijskih centara, a njihove finansijske institucije za strance (FFI) sada će morati dijeliti informacije o porezu sa američkim vlastima.\nFATCA cilja na Amerikance koji izbjegavaju plaćanje poreza polažući svoj novac na vanteritorijalne račune. FFI će sada morati prijaviti sve američke građane koji na računima imaju više od 50 hiljada dolara na kraju godine. Ukoliko odbiju podijeliti informacije, američke finansijske institucije mogu zadržati isplate ovim institucijama. Sličan sporazum potpisan je i sa Costa Ricom.\n"Zajedničkim radom možemo otkriti, odvratiti i obeshrabriti vanteritorijalnu utaju poreza kroz pojačanu transparentnost i izvještavanje. Na taj način možemo izgraditi snažniji, stabilniji i odgovorniji globalni finansijski sistem. Radujemo se saradnji sa Vladom Kajmanskih Otoka”, izjavila je Julie Nutter, savjetnica za ekonomska pitanja u Ambasadi SAD-a u Londonu.\nKajmanski Otoci su potpisali sličan sporazum i sa Ujedinjenim Kraljevstvom početkom ovog mjeseca.\nOvaj potez doveo je do toga da se veliki broj američkih iseljenika odrekne svog državljanstva, kao i da brojne strane finansijske institucije zatvore račune svojih dugogodišnjih američkih klijenata.\nPjevačica Tina Turner, koja već više od 20 godina živi u Švicarskoj i udata je za švicarskog građanina, odrekla se ovog mjeseca svog američkog državljanstva. Suosnivač Facebooka, Eduardo Saverin, prošle godine se odrekao svog državljanstva i sada živi u Singapuru, a ovaj potez mu je spasio 67 miliona dolara.\n19.08.2019. u 09:53\nprije 19h 51m 48


SAD prestigle Kinu i Italiju po broju zaraženih, ukupno 82.000 – Haber.ba\nSa 13.700 novih slučajeva virusa korona, Sjedinjene Američke Države prestigle su Kinu s ukupnim brojem oboljelih od gotovo 82.000 ljudi.\nKako prenosi “Worldometers.info”, u SAD je od virusa danas umrlo 150 ljudi, a od početka epidemije ukupno 1.173 osobe.\nViše od 25 američkih država uvelo je nove restrikcije u borbi protiv virusa. Penzionisani doktori i bolničari se ponovo vraćaju u službu kao volonteri, dok neke bolnice upozoravaju da nemaju potrebne aparate za sve pacijente, prenosi “Glas Amerike“.\nTeme:broj oboljelih, izdvojeno, Kina, koronavirus, SAD\nList "The New York Times" prenio je iskustva nekolicine ljudi kojima su nakon oporavka...